recursal/SuperWikiNEXT-32B huggingface dataset:
**黃均瑜**（？—），香港親中派人士，亦係一名教育界人士。

2020年4月26號，港區全國人大代表張俊勇捲入錢債官司，夾埋欠債超過一千萬港元，張因而辭去人大職務，而黃均瑜就遞補成為第十三屆全國人大代表。佢依家亦係選舉委員會成員。

教育工作同崗位
-------

* 福建中學 (小西灣)創校校長
* 香港教育工作者聯會會長
* 香港嶺南大學校董
* 旅港福建商會教育基金發展總監
* 科技創新教育聯盟

政治立場同爭議
-------

黃均瑜係香港親中派人士，大力推動香港愛國教育，並曾多次公開發言批評民主派嘅行動同埋支持政府。例如，佢不時批評親民主派，支持解散曾經係全港最大工會嘅教協，話佢政治化。不過，佢嘅言論亦引起一啲爭議。

### 倡議香港愛國教育

黃均瑜曾經建議全港中小校每周升國旗一次，由官校做起，培養學生對國家嘅認同感 。

### 無證據憑空攻擊反對逃犯條例修訂嘅聯署

喺香港逃犯條例爭議期間，黃均瑜所屬嘅教聯會曾經發聲明支持修例，又聲稱噉樣係好正常，但對於當時最少200間大專同埋中小學校友、教職員同學生發起反修例聯署，黃均瑜就喺香港電台城市論壇節目入面，攻擊呢啲聯署係政治操作，當場被其中一名中大校友聯署發起人指責，批評佢侮辱發起聯署嘅人，教育界立法會議員葉建源指出，喺提出有關指責之前，必須提出證據，冇證據就應該道歉 。

### 對六四屠殺嘅否認同讚許

內文：對六四屠殺嘅否認同讚許
喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士都曾經發表對六四屠殺否認嘅言論，支持中共當時屠殺嘅決定。其中就包括黃均瑜，佢喺2019年6月，喺香港電台節目《城市論壇》採取淡化事件嘅講法，又話全城死嗮先算屠城，時事評論員黃世澤就批評佢，話佢應該被視為犯罪組織同路人，要用紐倫堡原則對付。

選舉經歷
----

喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  陳嘉洛. 〈人大常委會將審議港區人大張俊勇辭職　譚耀宗：做錯事請辭有承擔〉. 喺2020-05-18搵到.
2. 1 2 3 4  〈第十三屆全國人民代表大會常務委員會代表資格審查委員會關於個別代表的代表資格的報告\_中國人大網〉. *www.npc.gov.cn*. 喺2020-05-11搵到.
3. ↑  〈黃均瑜稱接任人大後將盡力令更多港人明白國家體制〉. 喺2020-05-18搵到.
4. ↑  〈15名選委會當然委員登記裁定有效 為港區人大及政協 - RTHK〉. *news.rthk.hk* (臺灣中文). 喺2021-11-07搵到.
5. ↑  〈科技創新教育聯盟成立3周年 今起舉辦「科創大講堂」〉. *hk.news.yahoo.com* (中文). 喺2021-11-07搵到.
6. ↑  歐陽德浩 (2021-08-11). 〈教協解散｜拒與暴力割席超越底線 黃均瑜︰解散對教育界得大於失〉. 《香港01》 (香港中文). 喺2021-11-07搵到.
7. ↑  陳嘉洛. 〈料遞補港區人大代表　教聯會黃均瑜倡中小學官校每周升國旗〉. 喺2020-05-18搵到.
8. ↑  〈【逃犯條例】黃均瑜批聯署政治操作　教聯會曾聲明撐修例　黃：好正常 (10:23)〉. 喺2020-05-18搵到.
9. ↑  〈【六四30】教聯會否認屠城親中團體：學生爬軍車掟物屠殺解放軍〉. 《蘋果日報》. 2019-06-02.
10. ↑  黃世澤, Martinoei (2019-06-02). 〈六四 與大屠殺否認者〉. 《MO's notebook 4G 黃世澤 的筆記簿》 (臺灣中文). 喺2021-06-12搵到.
11. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
12. ↑  〈一文看清李家超786張提名〉. 《信報網站 hkej.com》. 喺2022-09-02搵到.

出面網頁
----

* 黃均瑜嘅Facebook頁
搵緊第二樣意思嘅話，請睇〈**嶺南 (搞清楚)**〉。

| 嶺南地區歷史 |
| --- |
| **中石器時代**約前兩萬–約前一萬 |  | 廟巖
遺址 | 和平
文化 |
| **新石器時代**中早期約前一萬–約前5000 | 牛欄洞
遺址 | 甑皮巖
遺址 | 北山
文化 |
| **新石器時代**晚期約前5000–約前3500 | 大灣
文化 | 曉錦
文化 |
| **銅石並用時代**約前3500–約前2000 | 石峽
文化 |  |  |
| **青銅時代**約前2000–約前1000 | **百越** | 浮濱
文化 |  | 東山
文化 |
| **百越** | 南越 | 西甌 | 雒越(東山文化)
(文郎國(?))傳説約前2879
–前258 |
|  | 甌雒國(?)
前257
–前207 |
| **秦**
前221治
–前207 |
| 任囂趙佗 |
| **南越國**
前203–前111 |
|  |
| **西漢**前111治–9 |
| **新**9–23 |
| 鄧讓23–29 |
| **東漢**29–187 |
| 士燮187–226 |
| **孫吳**227–280 |
| **晉**280–420 |
| **南朝**420|589 | 宋 |  | 420–479 |
| 齊 | 冼馮 | 479–502 |
| 梁 | 502–557 |
| 陳
557–589 | 李賁政權
(萬春國)
541–603 |
| 隋589治–619 |  |
| 馮盎619–622內附 |
| **唐**622治–907 | 嶺南道 |
| 嶺南道 | 安南都護府 |
| 嶺
南
東
道 | 嶺
南
西
道 |
| 靜海軍 |
| 清海軍 |
| **十國**907|971 | 劉隱907–917 | 曲氏政權
907–930 |
| 大越 917 |
| **南漢**
918–971 |  |
| **吳權**939–945 |
| **十二使君**
945–968 |
| **丁朝**968–979 **前黎朝**980–1009 |
| **宋**960–1276 | 廣南路 |
| 廣
南
東
路 | 廣
南
西
路 | **李朝**
1009–1225 |
| **元**1276–1355 | 廣
東
道 | 海
北
海
南
道 | 廣
西
兩
江
道 | **陳朝**
1225–1400 |
| 何真1355–1367 |
|  | **明**1368–1644 | 廣東省 | 廣西省 | **胡朝**1400–1407 |
|  | **後陳朝**1407–1413 |
|  |
| **後黎朝**
**初朝**
1428–1527 |
| **莫朝**1527–1677 |
|  | **後黎朝**
**中興朝**
1533–1786
(鄭主) |
| 1557 |
| 葡
租 | 南明1644–1646 |
| **清**1646–1911 | 廣東省 | 廣西省 |
|  |
| **西山朝**1778–1802 |
| **阮朝** |
| 1842 | (1841)
1842 |  | 1802–1945 |
| 葡
屬
澳
門 | 英
屬
香
港 | 法
廣
州
灣 |  | 法屬印度支那
(東京保護國)1885–1945 |
| **中華**
**民國**1911
–1949 | 廣東省 | 廣西省 |
|  | 日據1937–1945 | 日據
(越南帝國)1945 |
|  | 1941
1945 |  |
|  |  | **越南****民主****共和國**1945–1976 |
| **中華****人民****共和國**1949–今 | 廣東省 | 廣西省 |
|  | 廣西
壯族自治區 |
| 廣
東
省 |  | **越南****社會主義****共和國**1976–今 |
| 1999 | 1997 | 海
南
省 |
| M
SAR | HK
SAR |
| 標註年份係個政權統治嶺南地區嘅時間 |

**嶺南**係廣東廣西一帶地方，有時亦都包括湖南、江西南面少部份地方。因為嶺南北面有越城嶺、揭陽嶺、萌渚嶺、騎田嶺同埋大庾嶺組成嘅五嶺，阻隔住中原，所以就叫**五嶺之南**，又或者淨係叫嶺南。嶺南南邊係南中國海，因此一直海上貿易都好發達。因為有高山隔住，有自己一套文化經濟，呢方面同北面中原人好唔同，所以古代中原人就叫呢度做『蠻夷之地』。

嶺南因為響正熱帶同亞熱帶之上，又近大海，所以比起中原地方來講，天氣濕熱。夏天耐唔耐就打風。

範圍同名嘅變化
-------

秦前對嶺南一帶，有唔同嘅叫法。《元和郡縣誌》「嶺南道」下記：「廣州，春秋百越之地。」喺春秋時一律叫百越，到戰國時就叫「揚越」，《史記·南越列傳》載：「秦時已併天下，略定揚越，置桂林、南海、象郡。」張晏「揚越」下注話：「揚州之南越也。」又「索隱」引《戰國策》話：「吳起為楚收揚越」。

戰國陣嘅「揚越」，大致包括咗而家嘅兩廣，同兩湖，仲有江西嘅部分地頭。而嶺南嘅交通唔係好方便，地廣人稀，就未成為楚國嘅勢力範圍。秦陣又稱乎嶺南做「陸梁」，《史記·秦始皇本紀》載：「三十三年。……略取陸梁地，為桂林、象郡、南海」。「正義」注：「嶺南之人多處山陸，其性強梁，故稱陸梁」。「揚越」為較古之名，地域較廣；「陸梁」之名後起，專指嶺南。

《晉書·地理志下》就將秦代所立嘅南海、桂林、象郡叫做咗「嶺南三郡」，明確咗嶺南嘅區域範圍：北靠五嶺，南臨南海，西連雲貴，東接福建。呢個範圍包括咗廣東、廣西同海南嘅大部分仲有越南北部。宋代後，越南北部就正式脫離中原政權，獨立建政。

嶺南道
---

嶺南亦係大唐時行政區名，叫**嶺南道**。管嘅地方大約係定下廣東、廣西兩省，同埋，鄰國越南。去到唐末，有州或郡七十三，都護府一，縣三百一十四。因為大唐時，一時將郡轉做州，一時將州轉做郡，所以嶺南道之下，一地同時有州名同郡名。而大唐嘅州，就淪為郡一級咁，同大漢時嘅州好唔同，個影響亦反映喺家下地名之上。嶺南道治所喺廣州。

睇埋
--

* 嶺南文化

註
-

1. 1 2  《新唐書》。志、地理。嶺南道
**雲佩斯**（**Robin van Persie**，1983年8月6號—）係荷蘭足球員，踢前鋒。

佢響飛燕諾出身，出名係壞孩子，但入球率好高，以荷蘭甲組足球聯賽2003-04年球季為例，佢響飛燕諾28場聯賽當中，就入咗9球。2004年阿仙奴喺飛燕諾買入重係壞孩子嘅佢。當時佢重被扯入一單強姦案（無耐告唔入），但佢喺呢次轉會之後性格大變，家下品性隨和，而且入球效率高，係阿仙奴嘅正選前鋒之一。雲佩斯係球壇出名燥底嘅球員，曾經同唔少球員有爭執，但後來已經收火。2012年8月雲佩斯轉投曼聯，2015年轉投土耳其費倫巴治，2018年重返飛燕諾，2019年掛靴。

之不過佢無論響球會定抑或國家隊，佢暫時都未攞到咩代表性獎項。好似佢響國家隊，2006年FIFA世界盃同兩年之後嘅2008年歐洲國家盃，佢都只係打咗第二圈。之後2010年FIFA世界盃國家隊雖然最後奪得亞軍，而雲佩斯亦喺其中一場小組賽有波入，但其餘比賽表現麻麻。雲佩斯2017年退出國家隊。

雲佩斯本身可以打中前場幾個位置，包括咗前鋒、左翼、右翼等等，盤扭本事之餘，速度亦都好高。不過佢太依賴左腳，即使打右面佢都係用左腳射波，所以佢亦都射過一啲難度好高嘅入波。但後來雲佩斯亦都開始用右腳射波，有時重會有波入。

出面網頁
----

* Robin van Persie - 曼联官方网站（簡體中文）
* FIFA.com - FIFA Player Statistics: Robin VAN PERSIE（英文）
* ..:: National Football Teams ::.. Player - Robin van Persie（英文）
* Robin van Persie | Football Stats（英文）

|  |  |
| --- | --- |
| 權威控制 | 
* WorldCat
* VIAF: 184891402
* LCCN: no2012040302
* ISNI: 0000 0003 5630 0611
* GND: 1014475465

 |



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of 荷蘭Biography icon | 呢篇同荷蘭人相關係楔位文。歡迎幫維基百科擴寫佢。睇 • 論 • 改 • 歷 |
南粵先賢館
 **南粵先賢館**（粵拼：naam4 jyut6 sin1 jin4 gun2）
係中國廣東廣州嘅博物館，2013年1月15號奠基，2017年5月9號完工，2017年5月17號開館，2018年2月8號全面開放，位置喺越秀區西邊，東靠五仙觀；南靠惠福西路；西靠甜水巷；北靠洪德一巷。

博物館入面主要做先秦到民國間，56位（包括趙佗、林則徐、孫文等名人在內）對國家、民族有貢獻嘅南粵名人，重有對嶺南文化有重大影響嘅歷史文化等等一系列展覽。

史
-

1985年，嗰時廣東省委副秘書長張漢青發咗封信畀廣東省委話要起呢間博物館出嚟，但因為嗰時冇乜點注重文化而一直冇搞。由於2000年代，越嚟越多人開始注重嶺南文化，廣東省委喺2004年搞五仙觀二期工程時開始關注咗呢個項目，重落實喺五仙觀西邊隔籬搞間博物館出嚟。2007年，嗰時廣東省委常委朱小丹話博物館面積太細，後嚟經過一番討論，最後決定喺五仙觀兩邊搞間南粵先賢館出嚟。

從2010年1月開始，施工方用咗3年時間搞掂嗮拆遷同報批手續，最後喺2013年1月15號奠基，同年7月正式開工，直到2015年12月16號正式搞掂建築架構工程。原先計劃喺2016年5月18號開館，但因為博物館方重喺度徵集緊文物而推遲開放，直到2017年5月17號先至試營運兩個禮拜，本嚟諗住喺同年9月1號正式全面開放，但因裝修未搞掂而一度推遲開放，直到2018年2月8號先至正式全面開放。

飛同開放時間
------

飛
場館雖然係免費開放，但係入場時必須要噉做：

* 個人：必須要喺領飛亭攞有效嘅身份證或學生證或老人證排隊攞免費參觀飛，限一人一證一飛入場。
* 身高＜1.4m嘅細路免票。
* 團體（＞10人）：必須要提早三日預約，經確定成功之後再按約定時間入去參觀。

開放時間
* 每個禮拜二到日09:00～17:00
* 逢禮拜一閉館，但除特殊情況或法定公眾假期之外。

攷
-

1. ↑  〈历经30年讨论建设 南粤先贤馆今日开馆〉. 《羊城晚報》. 奥一网. 2017-05-17. 原著喺2020-03-16歸檔. 喺2017-05-21搵到.
2. ↑  〈广州：南粤先贤馆举行奠基仪式〉. 《羊城晚報》. 中藝·建築. 2013-01-16. 原著喺2020-03-16歸檔. 喺2017-05-21搵到.
3. ↑  〈南粤先贤馆奠基〉. 《南方网》. 广东广播在线. 2013-01-16.`{{cite news}}`: CS1 maint: url-status (link)
4. ↑  〈卅年磨一馆！南粤先贤馆今日迎客〉. 《金羊网》. 2017-05-17. 原著喺2017-06-11歸檔. 喺2017-05-21搵到.
5. ↑  〈南粤先贤馆明年"5·18"开放〉. 《廣州日報》. 鳳凰網. 2015-12-17.
6. ↑  〈南粤先贤馆推迟开馆 文物还在征集中〉. 廣州日報大洋网. 2016-05-18. 原著喺2016-05-19歸檔. 喺2017-05-21搵到.
7. ↑  〈南粤先贤馆开门迎客 您可以找56位先贤"倾倾偈"了〉. 《新快报》. 新快网. 2017-05-17.`{{cite news}}`: CS1 maint: url-status (link)
8. ↑  〈南粵先賢館全面開放 可用微信預約講解服務〉. 《金羊網》. 2018-02-08.`{{cite news}}`: CS1 maint: url-status (link)
**木村昴**（粵拼：muk6 cyun1 maau5）
（日文：**木村 昴**きむら スバル(Kimura Subaru)，1990年6月29號—），嚮德國萊比錫出世，原名**塞繆爾·巴茨**（**Samuel Bartsch**），細時用藝名**利特爾羽賀**，模特兒藝名**SAMMY**，係一個德國日本演員、配音員、模特兒同歌手。佢最出名嘅角色喺《多啦A夢》系列中嘅「胖虎」，呢套系列已經催生咗好多特別節目。

簡歷
--

木村昂係個德日混血，爸爸係個德國歌劇演員。響七歲嘅時候先至由德國搬嚟日本，所以佢講得出好順暢嘅德文。佢有個細妹叫木村飛鳥，同佢曾經都係屬於兒童劇團。細個嗰時曾經響節目『まねキン』扮羽賀研二，令到全場好震驚，從此木村昂就踏入咗娛樂圈。有一次，木村用藝名利特爾羽賀客串節目嘅時候，畀主持人中居正廣讚佢把聲好似鈴木崇司。

響2009年，木村接替立壁和也做胖虎嘅配音，從此就踏上娛樂生涯嘅最高峰。

參攷
--

1. ↑  〈木村　昴｜日本タレント名鑑〉. *Nihon Tarento Meikan* (日文). 喺2019年3月3號搵到.

拎
-

* 木村昴喺互聯網電影資料庫嘅資料（英文）
* 木村昴喺豆瓣電影嘅資料（大陸簡體）
* 木村昴嘅Instagram帳戶 （日文）



|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
泰臣
**泰臣**（英文：**Michael Gerard "Mike" Tyson**，1966年6月30號—），係前職業西洋拳手，喺美國紐約市出世，曾經獲得世界重量級拳擊冠軍，被認為係世界上最好嘅重量級拳擊手之一。

喺全盛時期，佢以毀滅性嘅風格多次擊敗多個著名嘅對手，一度係最具威脅性嘅拳擊手之一。但係佢嘅事業前途卻因為個人問題、缺乏訓練同兩次收押而中斷。喺監獄佢曾經企圖恢復職業生涯，但係喺同知名對手比賽都有贏過。2005年6月11號佢同布萊德打咗最後一場比賽，但係亦以失敗收場，因此佢決定永遠喺拳壇度退休。退休之後轉投演藝圈，喺多部電影中演出。

生平
--

泰臣喺紐約市出世，年輕嘅時候入過少年拘留中心，因此俾高中趕出校。後嚟迪亞文圖（Cus D'Amato）睇到泰臣嘅潛力，然後對佢進行訓練。迪亞文圖扮演住亦師亦父嘅角色，但佢喺1985年去世。唔少人推測，若果迪亞文圖能夠長命一啲，泰臣就唔會出現後嚟先至有嘅個人同拳擊上嘅問題，但係呢啲已經無法驗證。

電影演出
----

* 《洛基：勇者無懼》
* 《醉爆伴郎團》
* 《醉爆伴郎團2》
* 《中國推銷員》
* 《葉問3》
* 《閨蜜2之單挑越南黑幫》

出面網頁
----

* 泰臣嘅官方網站
* 泰臣嘅Twitter
* 泰臣喺互聯網電影資料庫嘅資料（英文）
**王應睞**（**Wang Ying-lai**；1907年11月13號—2001年5月5號）係中國生物化學家。佢奠立咗中國嘅生物化學 ，亦係第一個科學家整到人工胰島素 。

生平
--

王應睞來自個華僑家族。1907年，佢響福建金門山後社度出世。王幼年坎坷，兩歲死老頭，六歲死老母。呢種遭遇，令佢更加堅強同勤力。不過佢聰穎過人，四歲入公立私塾讀書。11歲跟二哥三哥讀鼓浪嶼名校英華書院，6年半讀晒9年書。1925年，17歲就入福建協和大學（Fukien Union College）讀化學，1926年，轉到南京金陵大學化學系，專攻工業化學。佢1929年畢業，重得到金鑰匙獎。佢繼續響大學做嘢，1931年多嘢做到肺癆。

### 求學研究

佢去北平養病，1933年入咗燕京大學做研究生。佢因為呢個傳染病，決定改讀生物化學，以助窮人醫病。佢響裏便研究哥羅方、甲苯同蛋白酶之間嘅作用，重有豆漿年奶嘅消化率。1934年佢又病過，又要休養。1936年，佢病好就返金陵大學做講師，主攻農村營養。1937年，日本攻入中國，佢返去鼓浪嶼。同年，王應睞考到庚子賠款獎學金到劍橋大學，同行重有魯桂珍同沈詩章。佢博士班度跟L. J. Harris研究維化命，發明硫色素熒光測定法，可以用簡單方法，準確測維他命B1含量。連帶研究到其他維他命B，同埋維他命C嘅測定法，1941年因為成就卓越，免試得生物化學博士。之後，佢繼續留響劍橋，入Dunn實驗室，同T. Moore研究出維他命A過多中毒嘅原因。之後，1943年同David Keilin研究血紅素。1945年，佢決定返中國，Keilin都留佢唔住。

### 中國

返中國之後，做過南京中央大學醫學院生物化學教授、中央研究院上海醫學研究所高級研究員。1949年，中國共產黨成立中國人民共和國之後，佢做過中國科學院上海生理生化所副所長、生化所所長。佢即極搵留學生返中國做生物化學研究，好似同佢合稱劍橋三劍俠嘅曹天欽同鄒承魯，都來到生化所。1955年，佢就做咗中國科學院院士。1958年，中共派佢去搞中國科學院上海分院，重做埋院長。佢一直有搞生物化學班，1961年，就育出四百人。1965年9月，佢帶佢班科學家，做到世界上第一隻合成牛胰島素。

1966年到1976年，文化大革命期間，生化所畀人批鬥，畀人話係小劍橋。所內有人離開，有人自盡，人材零落。王應睞幸存落來，不過研究就停頓咗。文革之後秩序恢復，佢繼續搞班。1981年，佢又帶住班科學家合成到世界第一隻人工嘅轉移核醣核酸。

佢2001年5月5號瞓覺嗰陣，夜晚7點10分 病死響上海嘅華東醫院，死時93歲。

成就
--

王應睞將生物化學研究引入中國，唔再係邊緣學科。佢同T.Moore發現咗點解過量維他命A會中毒。無耐，又證到豆科植物根瘤，係有血紅蛋白。佢又研究過寄生馬胃嘅馬蠅，蠅有特殊血紅蛋白，唔同生活條件，血紅蛋白有唔同性質同功能。佢主要研究酶化學同營養代謝，尤其響維他命、血紅蛋白、琥珀酸脫氫酶有成績。佢發現琥珀脫氫酶嘅酶朊同FAD以共價鍵結合，又可以受磷酸鹽等物刺激。

1965年佢成功人工合成胰島素，同埋1981年做到酵母丙氨酸、轉移核糖核酸。

注
-

1. 1 2 3 4 5 6 7 8  "In Memory of Professor WANG Ying-Lai".
2. 1 2  "Obituary: Wang Ying-lai (1907–2001)".
3. 1 2 3 4 5 6 7 8 9 10 11 12  〈上善若水——王应睐的一生〉. 原著喺2007年3月1號歸檔. 喺2008年6月9號搵到.
4. 1 2  〈王應睞〉. 九三學社.`{{cite web}}`: CS1 maint: url-status (link)
5. ↑  〈生物化学家----王应睐〉. 原著喺2007年10月12號歸檔. 喺2008年6月9號搵到.
**塑膠購物袋環保徵費計劃**，俗稱**香港膠袋稅**，係香港一個針對買嘢膠袋強制收錢（膠袋稅）嘅政策，2009年7月7號開始頭一個階段，響部份種類嘅大型連鎖舖頭收，2015年4月1號開始第二個階段，響所有舖頭收。

歷史
--

### 第一階段

香港濫用膠袋情況曾經好嚴重，2005年政府調查堆填區，發現每年有超過80億個送到膠袋送到堆填區，除開每人每日平均掉3個膠袋。政府響2007年提出具體建議，每個膠袋收錢唔少過港幣5毫子，頭一個階段包括全香港大約三千個零售點，針對連鎖式超級市場、便利店同個人用品護理店。

公眾諮詢完成咗之後，政府將《產品環保責任(塑膠購物袋)條例》（香港法例第603章）響2009年4月22號提交香港立法會審議，法例以35票贊成、3票反對獲得通過，響2009年7月7號正式生效，每個購物膠袋收5毫子。

法例規定，如果個購物袋係完全或者部分用塑膠整（包括有塑膠薄面或者塑膠手挽嘅紙製袋同埋不織布整嘅環保袋）、有手挽（包括攜帶用嘅繩或者帶）同埋賣港幣五蚊樓下，都要收膠袋稅。

2009年9月，即係膠袋稅實施兩個月後，環保組織地球之友委託香港大學調查，訪問大約一千個響2009年8月到超級市場買嘢嘅人，結果顯示74%被訪者經常自己帶購物袋，較4月第一階段調查上升達兩成，見到計劃有成效。2010年年中，即係計劃實施後一年，政府亦發現源自受規管零售界別嘅膠袋，送到堆填區嘅數量明顯少咗。

### 第二階段

因為受規管嘅零售界別以外嘅零售類別棄置膠袋一路增加，政府響2011年5月再搞3個月公眾諮詢，研究應唔應該同點樣擴大膠袋徵費計劃，社會多數人撐全面推行。政府喺2013年5月向立法會提交《2013年產品環保責任（修訂）條例草案》，經過詳細嘅審議後，立法會喺2014年3月通過咗《2014產品環保責任（修訂）條例》，並訂明喺2015年4月1號正式全面推行塑膠購物袋收費。

塑膠購物袋收費全面推行後，涵蓋全香港超過十萬個零售點，相對起頭一個階段，全面推行膠袋收費有下面主要特點：

* 響所有零售點禁止免費派膠袋
* 除豁免情況外，商舖派膠袋每個最少收五毫子
* 因食物衞生理由用膠袋可獲豁免收錢
* 所有膠袋，包括平頭膠袋都需要收錢
* 由商戶保留膠袋收費（唔使交畀政府）

參考
--

1. ↑  〈徵膠袋稅促進環保意識〉. 原著喺2019年3月6號歸檔. 喺2017年1月8號搵到.
2. ↑  〈膠袋每個徵五角 七月七日起實施〉. 原著喺2009年4月27號歸檔. 喺2017年1月8號搵到.
3. ↑  〈香港法例中塑膠購物袋的圖樣說明〉 (PDF). 原著 (PDF)喺2009年7月11號歸檔. 喺2017年1月8號搵到.
4. ↑  〈香港環境保護署——需被徵收環保費的塑膠購物袋〉. 原著喺2009年12月16號歸檔. 喺2017年1月8號搵到.
5. ↑  膠袋徵費實施兩月見效 互聯網檔案館嘅歸檔，歸檔日期2020年3月16號，.，載蘋果日報，2009年9月14號
唔好同**李龍基**搞亂。
唐玄宗像
**唐玄宗李隆基**（685年—762年）係大唐第九個皇帝（712年—756年在位），由於康熙時期怕同康熙（玄燁）撞名，所以又叫做**唐明皇**。

李隆基喺廿八歲繼位，在位期間係處於大唐盛衰之間。713年，李隆基發動先天之變，打殘咗太平公主，結束咗唐初女性專權嘅局面，而佢在位頭三十年年號係「開元」，期間重用良臣（包括姚崇、宋璟、張九齡）重整戶口，使大唐皇朝繼續保持生氣，綜合國力箭咀向上，史稱「開元之治」（又叫做「開元盛世」）。但在位耐咗，自745年開始，佢寵愛咗楊貴妃，唔理朝政。

李隆基喺公元742年，改年號做「天寶」，用咗一啲俾後世鬧為奸臣嘅人，好似李林甫、楊國忠、安祿山。而其中安祿山更加發動「安史之亂」。玄宗被迫帶楊貴妃離京，最後楊貴妃死咗，李隆基傷心過度，唯有讓位畀自己個仔李亨，即係唐肅宗。

762年李隆基走咗，享年78歲。

雖然有好多演員做過李隆基，但次次都唔到李龍基演佢。

藝術成就
----

傳說佢鐘意戲曲，因為佢成日上臺扮演丑角，所以响梨園入面，通常以丑角做阿頭，而佢亦被稱為梨園鼻祖。此外，佢嘅書法入面擅長隸書、行書，出名嘅作品有石台孝經、紀泰山銘、鶺鴒頌等。


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**羅斯定理**（粵拼：lo4 si1 ding6 lei5）係個幾何學定理，呢個定理係講喺一個大三角形內部作嘅細三角形佔大三角形嘅面積比。

呢條定理係由羅斯喺1896年寫嘅書《Treatise on Analytical Statics with Numerous Examples》嘅第82頁提出嘅。

定理
--

而家有個三角形 {\displaystyle \triangle ABC\,}，喺邊 {\displaystyle BC}、{\displaystyle CA}、{\displaystyle AB} 度各取一點 {\displaystyle D}、{\displaystyle E}、{\displaystyle F}，然後將呢啲點同佢哋對面嘅定點連條綫，噉樣三條連綫就會喺 {\displaystyle \triangle ABC\,} 內圍出個三角形 {\displaystyle \triangle PQR\,}。假定{\displaystyle {\tfrac {CD}{BD}}=x}、{\displaystyle {\tfrac {AE}{CE}}=y}、{\displaystyle {\tfrac {BF}{AF}}=z}，噉樣 {\displaystyle \triangle PQR\,} 佔三角形 {\displaystyle \triangle ABC\,} 嘅比例就用下面條式來表示：

{\displaystyle {\frac {(xyz-1)^{2}}{(xy+y+1)(yz+z+1)(zx+x+1)}}.}
擧個例，當 {\displaystyle x=y=z=2} 時，就會作出一個佔大三角形面積七分一嘅細三角形。而當 {\displaystyle xyz=1} 時，細三角形嘅面積爲 {\displaystyle 0}，呢時三條連綫交於同一點，亦即塞瓦定理（中文：塞瓦定理）。

證明
--

假定 {\displaystyle \triangle ABC\,} 面積爲 {\displaystyle 1}。接住對 {\displaystyle \triangle ABD\,} 同直綫 {\displaystyle FRC} 用孟氏定理，得：

{\displaystyle {\frac {AF}{FB}}\times {\frac {BC}{CD}}\times {\frac {DR}{RA}}=1}
於是得：

{\displaystyle {\frac {DR}{RA}}={\frac {BF}{FA}}{\frac {DC}{CB}}={\frac {zx}{x+1}}}
於是 {\displaystyle \triangle ABC\,} 嘅面積係：

{\displaystyle S\_{ARC}={\frac {AR}{AD}}S\_{ADC}={\frac {AR}{AD}}{\frac {DC}{BC}}S\_{ABC}={\frac {x}{zx+x+1}}}
同理可得：{\displaystyle S\_{BPA}={\frac {y}{xy+y+1}}} 同埋 {\displaystyle S\_{CQB}={\frac {z}{yz+z+1}}}
所以 {\displaystyle \triangle PQR\,} 嘅面積可用下面呢條式求得：

{\displaystyle \displaystyle S\_{PQR}=S\_{ABC}-S\_{ARC}-S\_{BPA}-S\_{CQB}}
{\displaystyle =1-{\frac {x}{zx+x+1}}-{\frac {y}{xy+y+1}}-{\frac {z}{yz+z+1}}}
{\displaystyle ={\frac {(xyz-1)^{2}}{(xz+x+1)(yx+y+1)(zy+z+1)}}.}

參攷
--

* Murray S. Klamkin and A. Liu (1981) "Three more proofs of Routh's theorem", *Crux Mathematicorum* 7:199–203.
* H. S. M. Coxeter (1969) *Introduction to Geometry*, statement p. 211, proof pp. 219–20, 2nd edition, Wiley, New York.
* J. S. Kline and D. Velleman (1995) "Yet another proof of Routh's theorem" (1995) *Crux Mathematicorum* 21:37–40
* *Routh's Theorem,* Jay Warendorff, The Wolfram Demonstrations Project.
* Weisstein, Eric W. "Routh's Theorem" - MathWorld.（英文）
* Routh's Theorem by Cross Products at MathPages
* Ayoub, Ayoub B. (2011/2012) "Routh's theorem revisited", *Mathematical Spectrum* 44 (1): 24-27.
**寶生銀行解款車械劫案**1984年1月31號喺香港中環開始發生，喺寶生銀行中環分行外一架解款車被持械行劫，匪徒最初逃脫，後來被警察起返所有贓款；其後喺2月5號，由特別任務連圍攻位於大坑浣紗花園嘅賊竇，最終成功拉咗4名匪徒。事件中，兩名特別任務連人員同一名匪徒受傷。

案發經過
----

1984年1月31號上晝11點幾，一架停泊喺寶生銀行中環分行德輔道中門外嘅解款車被4名匪徒持械行劫，被劫去日本靜岡銀行（日文：靜岡銀行）香港分行準備存入寶生銀行嘅1億4千萬日元紙幣（折合時價逾470萬港元）嘅解款箱同一枝鳥槍。匪徒隨即喺干諾道中截停一架平治房車，並駛去北角方向逃離現場。

警務處隨即派出警車追截，但係一度失去其蹤影。由於疑犯喺香港無案底，因此失措喺砲台山道公園裏面棄車走佬，因此所劫款項都留喺車內。兩個幾鐘之後，警察喺砲台山道發現賊車同全數之前被劫嘅款項；一名警務人員喺北角大坑道一處停車場發現5名匪徒，同匪徒爆發鎗戰，匪徒再截停一架寶馬私家車，並向山頂方向逃離現場。賊車喺駛經電氣道、興發街、砲台山道同浣紗街期間，匪徒喺街頭同警察鎗戰逾60響，當中疑犯流彈擊斃一名20歲少女行人同鎗傷另外兩名途人。

基於案情嚴重，皇家香港警務處懸賞50,000港元，希望將所有匪徒緝拿歸案。

5名匪徒由於冇受傷，亦無隨身攜帶所劫贓款，因此順利混入人群，並且通過喺北角嘅警察封鎖線，喺北角渡輪碼頭分頭走，不過搭咗同一班天星小輪過維多利亞港前往預先喺觀塘準備嘅一座廢氣廠房匿埋。

### 攻堅行動

1984年2月5號，時值大年初四，警察鎖定位於大坑浣紗街嘅浣紗花園其中一個單位為匪徒嘅賊竇。並掌握咗5名匪徒再次返回事先準備嘅呢個住處補充彈藥再次策謀搶劫作案。警察封鎖成條街，同時出動特別任務連70幾名餘警員圍攻賊竇。特別任務連先用炸藥炸開賊竇嘅鐵閘，施放兩枚煙霧彈後強行攻入，4名匪徒同特別任務連爆發槍戰，雙方駁火60響，匪徒一度嘗試奪門逃出走廊，喺重重深鎖之下無法突圍，最終被特別任務連拘捕。特別任務連喺單位裏面起獲9枝蘇製馬卡洛夫手槍同黑星曲尺手槍、11個彈匣、193發子彈，製毒工具同45公斤咖啡因。兩名特別任務連人員同1名匪徒受傷。

後續
--

5名被告譚志鵬、梁志遠、吳建東、何國翔同梁國棟，被最高法院原訟庭判處。全體特別任務連人員獲得警務處處長嘉許狀，當中3人獲得英女皇英勇金葉獎。

以寶生銀行解款車械劫案為題材嘅作品
-----------------

* 《省港旗兵》
* 《執法群英2嘅重案行動》（香港電台電視部同香港警務處聯合製作）

睇埋
--

1. ↑  警匪浣紗街駁火殃同途人1死2傷 互聯網檔案館嘅歸檔，歸檔日期2013年12月24號，. 《文匯報》 2008年5月28日
2. ↑  1984年寶生銀行解款車械劫案 《頭條日報》
3. ↑  飛虎隊精英精裝盡出 《東方日報》 2003年12月25號
4. ↑  我在飛虎隊的日子 太陽報2000年11月17號

### 新聞

* 一哥舊拍檔 浣紗街槍戰成名，《明報》，2008年5月28日
* 浣紗街槍戰 駁火逾60響，《星島日報》，2008年5月28日

### 視頻

* 《執法群英Ⅱ》──重案行動
**都市病**（又叫**文明病**，俗稱**富貴病**）係一堆疾病嘅通稱，喺國家變得更加工業化同埋人類變得更加長壽嗰陣，呢啲疾病就會更加常見，包括阿茲海默病、動脈硬化、腫瘤、肝硬化呢啲慢性肝病、慢性阻塞性肺病、2型糖尿病、心臟病、慢性腎衰竭嘅腎炎、骨質疏鬆症、中風同肥胖症等等。都市病嘅現象發生喺高度發展嘅國家或城市入面。

起因
--

飲食、生活型態同埋環境等等嘅因素，都被視為係影響上述疾病發生率嘅重大原因。食煙、酗酒、吸毒同埋缺乏運動都會增加後半世罹患某啲疾病嘅風險。

國際上癌症發生率嘅變化
-----------

一份喺《刺針》發表嘅研究報告講到癌症發生率嘅變化，並且證明咗都市病係存在嘅。佢指出喺好多西方國家，啲人喺二十世紀中葉持續噉進食多咗肉類、乳製品、植物油、果汁同酒，但係麵包、薯仔、米同粟米粉等等嘅五穀就食得越嚟越少。其他生活型態嘅改變，比較明顯嘅有運動量減少，同埋多咗人太過肥。報告指出：「要注意，喺1970年代西方國家嘅人民，大量食用高動物食品、脂肪同糖，同時，直腸、乳房、前列腺、子宮頸同肺部癌症發生率都好高；相對嚟講，發展中國家嘅人民食用至少一種至兩種五穀，而動物食品、脂肪同糖就食得少，而佢哋嘅癌症發生率亦比較低。」報告認為，呢種觀察推斷出啲人嘅飲食習慣（或者生活型態）唔同咗，可能會影響佢哋罹患癌症嘅機率。

美國嘅死亡統計
-------

1900年，美國三大死因分別係肺炎/流行性感冒、肺結核及腹瀉/腸炎。傳染病佔死因嘅百分之六十。當時，心臟病同腫瘤分別排第四同第八。到咗1940年代，美國主要死因變成心臟病、腫瘤同其他退化病。到1990年代後期，退化病已經佔所有死因嘅百分之六十。

1900年，死因前三名都係傳染病。到1940年代，主要死因變成咗完全唔同種類的疾病——都市病。

參考
--

1. ↑  Key TJ, Allen NE, Spencer EA. The effect of diet on risk of cancer. Lancet. 2002 Sep 14;360(9336):861-8. Review. PMID 12243933
2. ↑  National Center for Health Statistics, National Office of Vital Statistics, 1947 for the year 1900 (page 67), for the year 1938 (page 55).
搵緊專出車身散件嗰間「都普」嘅話，請睇〈**都普金屬部分**〉。
都普最後期產品之一，Dartline車身
**都普**（Duple）係英國一間巴士及客車車身製造廠。

史
-

都普（當時全名**Duple Bodies & Motors Ltd**）喺1919年響倫敦Hornsey成立，1926年喺倫敦Hendon起咗間新廠去迎接更多訂單。

1946年都普嘅英文全名改為**Duple Motor Bodies Ltd**。

1952年都普收購Nudd Brothers & Lockyer Limited，後來佢連同幾間新收購嘅廠房一齊改名叫**Duple Motor Bodies (Midland) Limited**。1958年，都普收購車身廠Willowbrook Limited，但Willowbrook呢個名一直被保留。1960年，都普收購位於黑池嘅車身廠H. V. Burlingham Limited，並喺1962年將佢改名為**Duple Motor Bodies (Northern) Limited**。

1968年起，都普嘅車身生產陸續集中喺黑池，公司嘅英文全名亦改為**Duple Coachbuilders Limited**。1971年，都普將Willowbrook賣走。

1980年，都普宣佈收購TI Metsec（即係Metal Sections）嘅巴士車身散件生產業務，並將佢注入自己新嘅附屬公司都普金屬部分。

踏入1980年代，都普受到客車市場萎縮同埋國外廠商嘅競爭所影響，業務開始萎縮。1983年，都普俾Hestair Group（當時已擁有丹尼士車廠）收購並改叫**Hestair Duple**。英國公營交通服務私有化喺1986年開始，都普嘅業務都係冇起色。

1989年都普轉賣畀Trinity Holdings，但喺同年7月都普嘅業務就被放棄，大部分都普車身嘅生產權俾Plaxton收購，其後都普嘅Dartline車身（畀丹尼士飛鏢用）設計就俾Carlyle買咗。

參考
--

* Townsin, A. A. (1997). *Duple: 70 Years of Coachbuilding*. Venture Publications Ltd. ISBN 1-898432-46-5
* Ogden, Eric (1976). *Duple: A Pictorial Survey of Their Activities from the Twenties with a Brief History*. Transport Publishing Company. ISBN 0-903839-12-1
**雷動計劃**（英文：**ThunderGo**），係由時任香港大學法律學院副教授戴耀廷喺2016年2月第一次提出，目標係爭取非建制派喺第6屆香港立法會選舉攞到過半議席嘅建議，最終非建制派喺地區直選成功攞到比最後一次港大民調預期更加好嘅結果，但係對於候選人棄保操作嘅問題就引起爭議，大約有4萬名選民依照計劃民調投票，最終搞到部分泛民主派、香港本土派嘅候選人落選。

目的
--

戴耀廷首先喺蘋果日報發表文章，話經過分析2012年香港立法會選舉嘅結果，泛民主派攞到三十五席唔係無可能。戴接受網台訪問嘅時候表示，泛民要喺2016年香港立法會選舉攞到過半數議席，繼而逼使梁振英放棄連任，煞住步步進迫嘅制度暴力。佢話「逐漸畀中共邊緣化」嘅自由黨同香港本土派都係可以爭取合作嘅對象。佢又話，單靠立法會保住三份一議席加拉布抗爭，勉強頂住都贏唔到，如果立法會贏到過半議席就唔使死守。

一個以雷動計劃做對象嘅學術研究提到，唔少人支持，係因為擔心非建制派嚴重分裂、親北京派攞到超過2/3議席，北京干預香港選舉（包括周永勤退選風波），同埋對太多非建制派名單嘅情況覺得混淆，決定唔到支持邊張名單。

選舉結果出爐後
-------

* 戴耀廷9月7號出席港台節目《千禧年代》嘅時候承認，當初估計人數錯誤，諗住有20萬非建制派選民支持，但係結果得4萬人加入行動，但係就打亂唔少泛民主派政黨嘅部署。佢都認為雷動計劃要檢討。雖然雷動飽受批評，但係客觀結果就令到非建制派成功得到史無前例嘅最多30個立法會議席。
* 親北京派方面，例如梁美芬、李慧琼等，都鬧呢個計劃係操控選民意願，扭曲民主機制。

參考
--

1. 1 2 3  "Deliberation in Mobile Messaging Application: A Case in Hong Kong".
2. ↑  〈與戴耀廷涉操控選舉 力谷民主黨玩殘泛民 各界炮轟黑手黎智英〉. 原先內容歸檔喺2016-10-10. 喺2016-09-26搵到.
3. ↑  〈直選23席、全體達半 「雷動」立會〉. 原先內容歸檔喺2016-02-04. 喺2016-02-04搵到.
4. ↑  〈專訪戴耀廷：「雷動計劃」議會過半，告別消極抗爭！〉. 原著喺2016-02-04歸檔. 喺2016-02-04搵到.
5. ↑  〈雷動計劃被指打亂政黨部署　戴耀廷：無話叫你跟我投票〉. 原先內容歸檔喺2016-09-08. 喺2016-09-08搵到.

出面網頁
----

* 雷動計劃嘅Facebook頁
* 雷動聲吶網站 Wayback Machine嘅版面存檔備份
* 公民數據嘅Facebook頁
**韃靼斯坦航空363號班機**，係由韃靼斯坦航空以阿克巴斯航空嘅名義經營，由俄羅斯莫斯科去到韃靼斯坦共和國喀山嘅國內定期班機。呢班機喺當地時間2013年11月17號19點20分響喀山國際機場墜毀，造成44個乘客同6個機員全部罹難，包括韃靼斯坦共和國總統個仔，又造成喀山國際機場嘅關閉；墜機嘅原因初步判斷係機員失誤。

肇事飛機
----

呢次失事嘅飛機係一架波音737-500，註冊編號VQ-BBN，配備兩部CFM56-3B1發動機，機齡已經有23年。架飛機最初響1990年7月13號交付法國厄拉爾航空公司，1992年6月1號法國航空接收呢架飛機，之後又響1995年7月15號交付烏干達航空。2000年由巴西南河航空營運，5年之後羅馬尼亞藍色航空攞到架機；喺2008年5月畀咗保加利亞航空機隊，同一年12月就畀咗韃靼斯坦航空。

經過
--

呢班機喺莫斯科時間18:25由莫斯科多莫傑多沃國際機場飛去喀山國際機場，響喀山國際機場嘅跑道上墜毀。有目擊者話，架飛機喺撞擊跑道同爆炸之前迅速喪失高度。事故發生嗰陣，機場風勢好強勁，天空亦都有雲層。

罹難者
---

完整旅客同機員名單由俄羅斯緊急情況部發佈，其中包含韃靼斯坦共和國總統魯斯塔姆·明尼哈諾夫個仔伊列克·明尼哈諾夫（Ирек Минниханов）；俄羅斯聯邦安全局韃靼斯坦共和國局長亞歷山大·安東諾夫亦都響事故班機上面。

罹難人數統計| 國籍 | 罹難人數 |
| --- | --- |
| 俄羅斯 俄羅斯 | 48 |
| 英國 英國 | 1 |
|  烏克蘭 | 1 |
| **總計** | **50** |

參考
--

1. ↑  "'Dozens dead' in Russian plane crash" (英文). 英國廣播公司. 2013-11-17. 喺2013-11-17搵到.
2. ↑  "44 people die in plane crash in Russia" (英文). 今日俄羅斯. 2013-11-17. 喺2013-11-17搵到.
3. ↑  "Crash: Tatarstan B735 at Kazan on Nov 17th 2013, crashed on landing" (英文). The Aviation Herald. 2013-11-17. 喺2013-11-17搵到.
4. ↑  "Russian airline crashes in Kazan, killing dozens". 《哥倫比亞廣播公司》 (英文). 2013-11-17. 原著喺2013-11-17歸檔. 喺2013-11-17搵到.
5. ↑  "В Казани разбился самолет" (俄文). 國際文傳電訊社. 2013-11-17. 原著喺2013-12-14歸檔. 喺2013-11-17搵到.
6. ↑  "Boeing 737 - MSN 24785 - VQ-BBN" (英文). airfleets.net. 喺2013-11-17搵到.
7. ↑  "Авиакатастрофа в Казани: опубликован список 50 погибших" (俄文). 塔斯社. 2013-11-17. 喺2013-11-17搵到.
8. ↑  (編譯)彭淮棟 (2013-11-18 4:01PM). 〈(綜合報導)俄墜機50死 韃靼總統子罹難〉. 聯合晚報. 原著喺2013-11-20歸檔. 喺2014-02-06搵到. `{{cite news}}`: Check date values in: `|date=` (help)
**崩壞3**（粵拼：beng1 waai6 saam1）係中國大陸遊戲公司米哈遊整嘅3D網遊兼動作類遊戲，亦係崩壞學園系列嘅第三部作品。家下凈喺中國大陸、日本、臺灣、南韓、東南亞、歐美地區，行安卓或iOS平台嘅手機至有得玩。

全球各地服務器方面，中國大陸喺2016年10月14號開服；日本喺2017年2月22號開服；臺灣喺2017年5月18號開服；南韓喺2017年10月17號開服；東南亞喺2017年11月1號開服；歐美地區喺2018年3月28號開服。

事件
--

2019年2月14號晚黑，喺中國大陸嘅QQ群入面，有位喺廣州地區住嘅初中學生借人哋嘅手機打呢個遊戲時俾家長發現，個家長攞咗手機兼喺「D7一下，你就知道」嘅Q群入面用粵普雙語大鬧成個群嘅成員，話「你害死我個仔」、「一日到黑上網重係唔係人嚟㗎」嘅偏激言論。事發之後，好多中國大陸嘅媒體都將呢單嘢登上頭條，連好多網友專程惡搞呢單嘢令事件一度發酵。bilibili專程喺線上採訪到群主建立人Mrjerry233（江蘇無錫人），究竟發生乜事。後嚟群主亦喺事發後第二日道歉兼將原先嘅「D7一下，你就知道」嘅Q群改咗第個名，江蘇網警亦第一時間介入調查單嘢。後嚟調查得知，原嚟係細路同家屬嘅溝通問題，重講清楚「電子遊戲唔係精神鴉片，要適可而止」。

攷
-

1. ↑  歐敬洛 (2017年2月20日). 〈國產手遊《崩壞3rd》日版試玩　反攻日本首日登錄破10萬〉. 香港01. 喺2017年2月24日搵到.
2. ↑   YouTube上面嘅嘅影片
3. ↑  崩坏3：大妈为初二儿子骂群后续双方缺乏沟通管理员出面澄清 互聯網檔案館嘅歸檔，歸檔日期2020年3月16號，. 海报新闻
4. ↑  崩坏3大妈骂群事件完整始末：谣言、代沟、暴力与狂欢 互聯網檔案館嘅歸檔，歸檔日期2020年3月16號，. 腾讯 （2019-02-17）
5. ↑  独家专访丨崩坏3大妈骂群事件完整始末：谣言、代沟、暴力与狂欢 bilibili
6. ↑  家长声泪俱下怒斥《崩坏3》玩家群"害死自己儿子了 新浪游戏 (2019-02-15)

出面網頁
----


|  |  |  |
| --- | --- | --- |
| 中國* 崩壞3rd官方網站（大陸簡體）
* 崩壞3rd有妖气連載网站（大陸簡體）

日本* 崩壞3rd官方網站（日文）
* 崩壞3嘅Twitter（日文）
 | 台港澳* 崩壞3rd官方網站（正體中文 - 台灣）
* 崩壞3嘅Facebook頁（正體中文 - 台灣）

韓國* 崩壞3rd官方網站（韓文）
* 崩壞3嘅Facebook頁（韓文）
 | 亞洲* 崩壞3rd官方網站（英文）（簡體中文）（泰文）（越南文）Template:Id icon
* 崩壞3嘅Facebook頁（英文）（簡體中文）（泰文）（越南文）

歐美* 崩壞3rd官方網站（英文）（簡體中文）（德文）（法文）
* 崩壞3嘅Facebook頁（英文）

  |
**雪豹**（學名：*Panthera uncia*）係一種大型貓科食肉動物同旗艦種，由於佢哋喺雪線附近同雪地之間活動，所以叫「雪豹」。雪豹原產於亞洲中部山區，中國嘅天山等高海拔山地係雪豹嘅主要分佈地。

因為佢處於高原生態食物鏈嘅頂端，雪豹亦俾人叫做「高海拔生態系統健唔健康嘅氣壓計」。而由於非法捕獵等多種人為因素，雪豹嘅數量正急劇減少，現已成為瀕危物種。喺中國，雪豹嘅數量甚至少過大熊貓。「只見雪豹皮，唔見雪豹」係1990年代，美國博物學家佐治·夏勒博士嘅痛心吶喊。

生物學
---

### 形態特徵

雪豹有好多喺寒冷嘅山區生長嘅生物特徵，佢哋身體粗壯、毛厚而濃密、耳細，呢啲特徵都有助減少身體熱量散發。雪豹喺大型貓科動物中屬於中等體型，大細似豹，頭細過豹。平均體重30到50公斤，身長100到130厘米。皮毛係灰白色，下腹部嘅毛係白色嘅，皮毛上有黑色點斑同埋黑環。佢相對長而粗大嘅尾（大概係身長嘅3/4）成為同其他相似物種區分嘅明顯特徵。呢條長尾巴生滿濃密蓬鬆嘅毛，分佈有斑紋，尾尖可以繞成圓形花結，堅硬嗰時好似鋼鞭豎起。除咗喺山地環境攀爬斜坡同埋快速奔跑嘅時候幫助雪豹來保持平衡外，喺寒冷嘅環境中，呢條尾亦可以喺佢睏覺嗰時冚住口鼻保溫。有嘅個體由於條尾巴太過粗大，養成咗盤尾嘅習慣，形成一個捲曲嘅圓圈。雪豹嘅眼虹膜呈黃綠色，強光照射下會縮為圓狀。同另一種貓科動物猞猁類似，雪豹亦有大而披住毛嘅腳，前腳5趾，後腳4趾，前腳比後腳闊大。大腳嘅作用有如雪地靴，可以分散體重喺雪地上嘅壓力，唔會喺鬆軟嘅積雪上陷得太深，有助於喺雪地行。腳掌嘅毛除咗可以增加喺陡峭或唔穩定雪面嘅摩擦力之外，重可以減少體熱由腳掌散失。趾端有尖銳嘅角質化硬爪。雪豹沿脊背有三條由黑斑形成嘅線紋直到條尾巴嘅根部，後面嘅黑環邊較闊而大，至尾巴端最為明顯，如同植物嘅葉子，所以有「艾葉豹」嘅俗稱。

### 演化同分類

雪豹喺生物分類學上嘅定位，曾經係單獨嘅一個屬——雪豹屬（Uncia），種名係「Uncia uncia」（John Edward Gray, 1854）。然而最近嘅分子生物研究顯示呢個物種應該係豹屬嘅一個亞屬，佢最近嘅親戚係虎。

雪豹嘅頭骨
### 解剖特徵

雪豹嘅頭骨同豹相似，但略短於豹。顴弓發達。鼻骨短而闊，吻部、額骨同埋眶間距亦闊。上頜骨​​額突出部超過鼻骨嘅額突部。人字嵴、矢狀嵴特別隆起，骨縫癒合緊密。鼓室唔多發達，聽泡較平低。下頜骨厚實、底緣平直。

牙齒齒式係{\displaystyle {\frac {3\cdot 1\cdot 2\cdot 1}{3\cdot 1\cdot 2\cdot 1}}=30}。上、下齒均較細，排一橫列。犬齒特別發達，長略彎，呈圓錐狀，齒尖銳利，犬齒同前臼齒趾間距離較細。第二前臼齒較細。 上臼齒形細，橫列。

### 遺傳特徵

雪豹嘅常染色體係32（M+SM） + 4（A），X、Y性染色體都係亞中著絲粒染色體（SM）。

參考
--

1. 1 2 3  高耀亭等 (1987). 《中國動物誌獸綱第八卷食肉目》. 科學出版社. p. 359.
2. ↑  馨一 (2006年10月). 〈孤寂的 "雪山隐士" 并不逍遥〉. 《人与自然》: 59–61.
3. ↑  高耀亭等 (1987). 《中國動物誌獸綱第八卷食肉目》. 科學出版社. p. 360.
4. ↑  高耀亭 等 (1987). 《中国动物志 兽纲 第八卷 食肉目》. 科学出版社. p. 362.
5. 1 2  克德爾汗 (2008). 〈高山雪地上嘅猛獸——雪豹〉. 《新疆林業》: 29. `{{cite journal}}`: Unknown parameter `|month=` ignored (help)
6. 1 2  於寧、鄭昌琳等 (1996-05-13). 〈雪豹線粒體DNA（mtDNA）研究及其分類地位嘅探討〉. 《獸類學報》.
| How to read a taxoboxHow to read a taxobox**杜鵑花** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 杜鵑花目 Ericales |
|
|
|
|
|
|
|
|
| 科 | 杜鵑花科 Ericaceae |
|
|
|
|
|
| 屬 | **杜鵑花屬 *Rhododendron***(L.) |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 亞屬 |
| * 馬銀花亞屬 *Azaleastrum*
* 純白杜鵑亞屬 *Candidastrum*
* 常綠杜鵑亞屬 *Hymenanthes*
* 異蕊杜鵑亞屬 *Mumeazalea*
* 羊躑躅亞屬 *Pentanthera*
* 杜鵑亞屬 *Rhododendron*
* 葉狀苞亞屬 *Therorhodion*
* 映山紅亞屬 *Tsutsusi*
 |
|

**杜鵑花**（粵拼：dou6 gyun1 faa1；學名：*Rhododendron*）；第個名係**映山紅**（jing2 saan1 hung4）、**滿山紅**（mun2 saan1 hung4）或**山石榴**（saan1 sek6 lau2）；佢係杜鵑花科嘅一種細喬木。佢唔單止有常綠同埋落葉品種嘅同時，甚至重有單瓣同多瓣嘅品種。喺北半球邊個地區入面都有好多杜鵑花響度。呢種花喺全球嚟講，有成800個品種響度。

花嘅樣
---

呢樖嘢嘅花都好靚吓。花嘅樣係好似條漏斗噉，有深紅、淡紅、玫瑰、紫、白等好多隻顏色響度。呢啲花喺春天嗰陣成日開，一開咗之後成山都好靚吓，好似個彩霞兜嗮成座森林噉。所以成日俾人話「花嘅西施」。而啲花重可以當成水果嚟食，味道係有埐酸味，但係一次唔可以食得太多，唔係嘅話好容易導致鼻出血。呢啲花有好多單瓣同多瓣嘅品種出嚟。

適應能力
----

呢啲花好鍾意喺有酸性嘅泥土嗰度生，如估喺帶有Ca質嘅地嗰度唔單止生得唔好嘅同時，甚至唔生都有。所以有啲泥土學研究專家成日將杜鵑花話成係酸性泥土嘅標記物種。

文化
--

### 有關古仔

喺古代嗰陣，有位嗌杜宇嘅蜀國皇帝好鍾意佢嘅百姓。不過佢死咗之後，佢啲魂魄就變成隻杜鵑喺每年嘅春天飛嚟嗌醒啲百姓，不過之後好快嗌到個嘴出咗血重滴咗落地下而染紅咗成山嘅杜鵑花。

### 中華文化

喺中國內地，五顏六色嘅杜鵑花嗌醒咗人對生活非常之熱烈同好靚嘅感情，重話清楚中華人民嘅繁榮富強同幸福嘅生活。

### 尼泊爾國花

喺南亞嘅尼泊爾入面，佢嘅國花就係杜鵑花，甚至連國徽都有開咗嘅杜鵑花響度。

### 香港

喺2008年3月14號開始，香港郵政推出咗「香港花卉」嘅特別郵票，其中二蚊五毫嘅郵票圖案方面，就係用咗杜鵑花嘅嘢。

### 朝鮮

喺東亞嘅朝鮮入面，佢嘅國花係迎紅杜鵑嘅杜鵑花。而朝鮮嗰邊成日話佢係「金達萊」（韓文：김다래）。

圖集
--

* 樹形杜鵑樹形杜鵑
* 高尚大白杜鵑高尚大白杜鵑
* 克什米爾野生杜鵑克什米爾野生杜鵑
* 歐洲黃杜鵑歐洲黃杜鵑
* 神戶市相樂園嘅杜鵑花神戶市相樂園嘅杜鵑花
* 杭州嘅杜鵑花杭州嘅杜鵑花
* 
* 
*

有關嘅書
----

* 中国少年儿童百科全书 自然·环境 第418——419页　浙江教育出版社 ISBN·7-5338-1946-2/G·1942

出面網頁
----

|  |  |
| --- | --- |
|  | 維基物種有資料講：***杜鵑花*** |

|  |  |
| --- | --- |
|  | 維基同享有多媒體嘅嘢：**杜鵑花** |

* 陽明山的杜鵑花
* 杜鵑1
* 香港中文大学
* 杜鵑3
* 台灣可以看到杜鵑花的地方
* 杜鵑花, Dujuanhua 藥用植物圖像數據庫 (香港浸會大學中醫藥學院)（繁體中文）
* 照白杜鵑, Zhaobaidujuan 藥用植物圖像數據庫 (香港浸會大學中醫藥學院)（繁體中文）

| * 睇
* 傾
* 改
中國十大名花 |
| --- |
| 梅花　　牡丹　　菊花　　蘭花　　月季　　杜鵑花　　蓮花　　茶花　　桂花　　水仙花 |


| * 睇
* 傾
* 改
中國主要城市市花 |
| --- |
| 華北地區 | 北京：月季、菊花 | 天津：月季 | 上海：玉棠春 | 石家莊：太平花 | 濟南：蓮花 |
| 東北地區 | 哈爾濱：丁香 | 瀋陽：玫瑰 | 大連：月季 | 長春：君子蘭 |
| 華中地區 | 合肥：石榴、桂花 | 杭州：桂花 | 寧波：茶花 | 南京：梅花 | 武漢：梅花 | 鄭州：月季 | 開封：菊花 | 洛陽：牡丹 | 西安：石榴 |
| 西北地區 | 包頭：小麗花 | 蘭州：玫瑰 | 西寧：丁香 | 銀川：玫瑰 | 烏魯木齊：玫瑰 |
| 華南地區 | 福州：水仙花 | 南昌：瑞香 | 桂林：桂花 | 廣州：木棉花 | 長沙：杜鵑花 | 南寧：大紅花 |
| 西南地區 | 重慶：山茶花 | 成都：木芙蓉 | 貴陽：琪桐 | 昆明：茶花 | 拉薩：格桑花 |
**殺校**係香港新字，詞性貶義，佢指以公共行政或者係法律手段，強迫一間學校停辦嘅過程。

嗰種手法喺世界各地都有，二十世紀初好多國家推行西化教育嗰陣，舊制學校都要面對過「殺校」。而家，香港人口嘅改變，令個問題好明顯，成為熱話，因而出現「殺校」嗰個字。官方並冇為佢嘅政策加上負面嘅字眼，但喺個過程都要被形容得中立，甚至正面，比如有：課程改革（Curriculum Reform）或者係教育改革（Education Reform）。

香港政策背景
------

根據2001年統計處發表嘅人口推算，估計每年由中國大陸來港嘅6到16歲人士有16708人，但喺2004年實際來港嘅人數驟降至5085人，比2001年嘅預計數字少大概11600人。過去三年累積嘅差額更高達32200人，同嗰陣香港少人生育，適齡學童少咗，教育局要求學校至少收到23個新生先好開班，收唔足生嘅學校要面臨威脅係縮班或者殺校。

都係政府估錯咗人口增長，大量起學校，2002年教統局頒佈《統整成本高及使用率低嘅小學》文件，收生唔夠嘅學校標籤為教育成效不彰，而唔受家長歡迎。因為政府資助嘅編制教師名額以班數計算，所以收生唔夠嘅學校就要縮減班數及教師編制，令學校出現「超額教師」。喺香港，大概2004年後出現小學殺校潮，而中學嘅「縮班殺校潮」亦於2009年至2010年出現。當中學縮班至一定程度，學校就並冇足夠教師開辦高中課程，於喺政府就運用行政手段收回辦學權，稱為「殺校」。超額教師會被裁減，但係教師嘅專業訓練局限於教學，搞到轉工難，而年資較短嘅教師又未能參與提早退休計劃。政府縮班殺校嘅直接後果就係教師失業，因此面臨好大嘅反對聲音，尤其來自代表教師嘅工會，比如有教協。

### 點解殺校

收生唔夠而殺校，通常因為交通唔掂（比如有離島）、校風唔好、師資唔齊、硬件落後，或者係市場供過於求所致。課程唔合嗰陣時，太多同類課程作替代係市區學校結束嘅老生常談。

當收生唔夠，損害到學校成本，社會利益嗰陣，應要改變用地。土地用途改變更多人得益，令土地效率最大化，特指為商業或者係住宅嘅開發。

因營運唔好，負面新聞而面臨殺校嘅亦都唔少。有啲人或者係團體搞學申請津貼，宣傳學校，但係又牟取暴利，搞宗教同政治活動。2009年，就有教會學校被指辦學牟利，私藏公款比政府收回辦學權。

基督教會喺觀塘嘅工業學校，正正因為多個原因玩完。基督商校，生財無術，炒咗老師，教協收投訴。學生又驚魂未定，成積學位唔穩，咁就見報。晚年，校園醜聞，高層冇道後師資又下滑。民間廣傳，教會學校教職搞學生妹，言之無墨，溫故唔知新。局中人話，嗰間私校，成本自負，唔下重本，老師學歷低，士氣又低。龐校長喺新聞訪問中直插，學校課程過時，同類課程差過同行，最終殺校。

### 啲校反應

過去香港收生唔夠嘅學校以北區村校為主，有學校試圖轉型至特色小學，比如有訓練獨立能力嘅寄宿學校、園藝為主體嘅綠色學校、少數族裔學校等，亦有學校發起激烈嘅抗爭活動，比如有簽名遊行、聯校罷課、校長絕食等，反抗殺校嘅司法覆核一直打至高等法院。重有老師因為殺校搞到自殺。

### 政治手尾

對學生影響，殺校會導致正喺該校就讀嘅學生無法原校畢業，必須離開原來嘅同學，要揾過學校、適應新學校，家長亦要買過晒啲校服同埋教科書等，增加支出。 但殺校之後並冇將土地作商業開發。

對教職員影響，被殺學校嘅教職員需要轉到佢它學校任職或者係者遣散，校董會要解散，辦學團體股東或者係員工可能有影響。

對社會影響，殺校後各區校網欠缺學位嘅彈性緩衝，但喺出現突如其來嘅學位需求，比如有雙非學童湧入北區校網等事件，原有校網將唔夠做，學生被迫去第二度返學，冇得同區入學。

台灣情況
----

台灣台南縣麻豆鎮總爺國小，因校地要俾人開發總爺藝文園區，2008年台南縣政府下令佢同鄰近嘅文正國小合併，但遭到學生同家長反對，學生重向行政法院提起訴願成功，不過縣政府最後都係用行政手段強制學生轉入文正國小。

參考
--

1. ↑   互聯網檔案館嘅歸檔，歸檔日期2015年2月21號，. 教統會嘅釋義]
2. ↑  〈小一開班最低要求毋須更改〉 (香港中文). 香港政府新聞網. 2006-03-04. 原著喺2013-12-07歸檔. 喺2009-05-03搵到. `{{cite news}}`: Cite has empty unknown parameter: `|coauthors=` (help)
3. 1 2 3  梁亦華 (2012-07-02). 〈教育市場下嘅殺校潮〉. 《星島日報》，F02.
4. ↑  [明報專訊:校監涉挪百萬失蹤 臻美研報警  互聯網檔案館嘅歸檔，歸檔日期2015年1月3號，.]
5. ↑  [觀塘職訓中心近半課程停辦 ]
6. ↑  [學妹分享：KTVTC 淫師 ]
7. ↑  [學生心得：讀設計觀塘織訓好唔掂 ]
8. ↑  [訪問龐校長：觀塘職訓(KTVTC)停辦原因 ]

出面網頁
----

* （繁體中文 - 香港）建校 — 殺校：相輔？相悖？
* （繁體中文 - 香港）教協 中學反殺校行動
* （正體中文 - 台灣）搶救總爺國小反併校行動聯盟
一個銅芯抗疫口罩
打開咗之後嘅銅芯抗疫口罩
**銅芯抗疫口罩**（**CuMask+**）係香港特別行政區政府喺2020年5月至6月免費郵遞派發畀香港市民嘅口罩。呢款口罩可以重複使用，特色係用銅絲做濾芯。呢次係武漢肺炎大爆發以嚟，香港政府第一次直接派口罩，但係坊間評論負面都幾多。

發放
--

睇埋：武漢肺炎香港疫情
香港政府喺2020年5月5號宣布全民派嘅口罩，並喺5月6號接受網上登記，為期1個月，去到6月6號截止，每個市民可以同最多五個親友代為登記。6月6號過後，冇登記嘅人士可以憑身分證去郵政局攞。

規格
--

銅芯抗疫口罩係一個可重用口罩，設計包括備用外層、抗菌、保護、過濾同內層。

呢款口罩可以用番梘同埋凍水洗，要響水入面輕輕力攪幾下同撼幾下，跟住就要用水洗多次，之後就可以平放晾乾。洗嗰時唔使攞個濾芯出嚟。但係就唔可以用漂白水、柔順劑同埋有螢光劑嘅洗衣液，同埋唔可以擰，更加唔可以用燙斗。

呢款口罩通過咗美國標準 ASTM level 1 測試，可以清洗重用六十次。

評論
--

### 樣

銅芯抗疫口罩個樣俾好多人恥笑。唔少人話，銅芯抗疫口罩好似一條「阿婆底褲」，唔少政客包括田北俊都出嚟抽水。又有評論話個口罩似胸圍。

### 銅芯

銅芯抗疫口罩嘅特色係用銅絲做嘅濾芯嚟殺死病毒同埋隔走污染物。不過，香港理工大學工程系嘅梁煥方教授測試發現，物料密度唔高，口罩過濾層又得大約20%至30%銅，好難捉晒所有穿過嘅病毒，殺唔到毒。

顯微鏡顯示口罩嘅銅粒子，體積由1.5微米至小於0.1微米不等，其實係納米銅，而且用黏附嘅方式加入布料。清洗嘅時候，納米銅好易甩出嚟，然後下次戴嘅時候畀人吸入個肺，引起慢性健康問題。

### 透氣度

銅芯抗疫口罩嘅熔噴布層好厚，梁煥方教授估計係因爲口罩需要反覆清洗，唔可以用一般外科口罩所用嘅靜電功能，惟有增加厚度加強保護。但係噉就搞到反映透氣度嘅壓降（differential pressure）好高。口罩符合美國標準 ASTM level 1，但係就唔符合歐盟標準 EN14683。測試顯示，口罩壓降數值達 4.44，清洗 40 次之後仲升到 4.82，唔啱長者同埋有呼吸系統問題嘅人戴。

參考
--

1. ↑  陳晶琦 (2020-05-06). 〈【CU Mask】截至下午逾138萬人登記 薛永恒：日後會加派濾芯〉. 《香港01》 (香港中文). 喺2020-05-06搵到.
2. ↑  "CuMask+". *web.archive.org*. 2020-05-06. 歸檔時間2020-05-06. 喺2020-06-27搵到.`{{cite web}}`: CS1 maint: bot: original URL status unknown (link)
3. ↑  〈政府免費口罩 Cu Mask【懶人包】 : 規格 、 領取方法、獲取資格、網上登記日期、濾芯及消毒方法〉. *www.msn.com*. 喺2020-05-06搵到.
4. ↑  向樂高 (2020-05-06). 〈【Cu Mask】口罩橫間布料被指似底褲 網民：fashion嘅嘢〉. 《香港01》 (香港中文). 喺2020-06-27搵到.
5. ↑  林劍 (2020-05-07). 〈CuMask．CU Mask｜政府可重用口罩被指似內褲 田北俊抽水：口罩樣嘅底褲〉. 《香港01》 (香港中文). 喺2020-06-27搵到.
6. ↑  〈CU mask似阿婆底褲更似單邊Bra？可重用銅芯口罩遭網友一致劣評〉. 《新Monday》 (美國英文). 2020-05-07. 喺2020-06-27搵到.
7. 1 2 3  〈【黑芯口罩】權威學者轟重用口罩4大害 銅粒子侵肺 如計時炸彈〉. 《香港蘋果日報》. 2020-05-08. 原著喺2020-06-28歸檔. 喺2020-06-26搵到.

出面網頁
----

* 銅芯抗疫口罩
《**羊城賀歲萬家歡**》（英文：**Guangzhou Chinese New Year Celebration**）係香港同廣州電視節目一個，屬大型綜藝節目，節目係香港電視廣播有限公司同廣東電視台合作。第一次喺1979年1月28號，農曆新年期間搞。呢次係香港嘅電視臺，第一次喺中國大陸嘅直播節目，係創中港傳媒合作先河。其後喺1989年同2009年都搞過同類節目。

羊城賀歲萬家歡
-------

1979年1月28號農曆新年，由電視廣播有限公司同廣東電視台喺廣州中山紀念堂、廣州烈士陵園、越秀公園一齊搞。當時係中國開放改革無耐。

羊城賀歲萬家歡十週年慶典
------------

十年後，1989年2月7號農曆新年，電視廣播有限公司再次同廣東電視台合作，喺廣州天河體育中心同白天鵝賓館舉行同直播《羊城賀歲萬家歡十週年慶典》，香港司儀包括有盧大偉、李美鳳、陳秀珠、沈殿霞、鍾保羅、譚炳文、李香琴，而廣東電視台亦派出前亞視前藝員黃麗梅與譚國治、王怡斐及鍾新寧。

演出歌手同藝員：梅艷芳、陳百強、鄺美雲、肥媽、陳慧嫻、羅嘉良、郭晉安、呂良偉、任達華、林穎嫺、黎美嫻、吳麗珠、甘國衛、顏國樑、劉嘉玲、周海媚、鄧萃雯、梁朝偉、廖啓智、吳君如、江欣燕、胡楓、李麗蕊、董嵐等等。

羊城賀歲萬家歡三十週年
-----------

為紀念第一屆《羊城賀歲萬家歡》問世三十週年，2009年1月25號農曆新年，廣東電視台同香港無綫電視合作直播第三屆《羊城賀歲萬家歡》，粵港兩地藝人「傾巢出動」，兩地觀眾奉上粵港味十足嘅「南派春晚」。呢次晚會星光焰焰，而節目喺省港兩地名勝同鬧市錄製，包括廣州嘅五羊雕像、天河城、白雲山、珠江邊、中山紀念堂，同埋香港維園花市同商場荃新天地。由除夕7點至1月26號（大年初一）零晨十二點半，分別喺廣東電視台嘅珠江頻道同香港無綫電視嘅翡翠台、高清翡翠台播出。

* 廣東電視台：於珠江頻道播放廣州當地嘅文藝表演。
* 無綫電視：兩個頻道首先播放香港方面嘅節目，新年倒數（即零點）方播放廣州方面嘅表演。

**香港司儀**：汪明荃、夏雨、鄧梓峰、陳芷菁。喺香港荃新天地司儀有馬蹄露、梅小惠、安德尊

**廣東司儀**：任永全、伍燕、宋嘉其、甄妮

**香港藝人**：葉翠翠、胡楓、孫耀威、張敬軒、黃宗澤、黎諾懿、蕭正楠、洪天明、黃長興、陳法拉、湯盈盈、楊秀惠、王君馨、朱咪咪、高鈞賢、米雪、羅家英

**廣東藝人**：黃俊英、盧海潮、何寶文、廖百威、東山少爺、胡佳
玉帶鳳蝶（上）嘅乸望落似十足紅珠鳳蝶（下）噉。玉帶鳳蝶本身冇毒，但紅珠鳳蝶有，所以當獵食者為咗避免中毒而唔食呢個樣嘅蝴蝶，玉帶鳳蝶就有著數。
蘭花螳螂
**擬態**ji5 taai3（英文：**mimicry**）係指一啲透過「扮成第種生物」嚟保護自己嘅防衛機制。

一個擬態現象要有以下三者：獵食者、受擬態者同埋擬態者。獵食者會喺捕食嘅過程當中學識受擬態者唔好食、有毒或者難捉，有咗呢啲唔好嘅經驗搞到佢之後會避免捉個樣同受擬態者相似嘅生物，而擬態者就因爲個樣生得似受擬態者，而變相冇咁易俾獵食者捕食。

類型
--

睇埋：反捕食者適應
擬態有得分做好多種：

### 貝氏穆氏

內文：貝氏擬態同穆氏擬態
貝氏（Batesian）擬態指冇威脅性、冇毒嘅物種，生到好似一啲有威脅性、有毒嘅物種噉嘅樣，起到狐假虎威嘅作用；要做到貝氏擬態，受擬態者數量要夠多，而且兩個物種要住喺相近嘅地方。例如乸嘅金斑蛺蝶（*Hypolimnas misippus*）個樣生得好似有毒嘅虎斑蝶（*Danaus genutia*）噉；乸嘅玉帶鳳蝶（*Papilio polytes*）個紅紋嘅樣似有毒嘅紅珠鳳蝶（*Pachliopta aristolochiae*）等等。

穆氏（Müllerian）擬態指兩種或者兩種以上都係有威脅性、有毒嘅物種，彼此之間個樣生得似－互相係對方嘅擬態者同受擬態者；佢哋色水通常都好鮮艷或者有對比色，彼此擬態令到啲獵食者唔使食咁多個體就經已學識唔好再食佢哋，加強咗警戒色嘅效果。例如有毒嘅紫斑蝶屬（*Euploea*）當中嘅物種彼此之間有相似嘅色澤呀噉。

### 攻擊型

內文：攻擊型擬態
攻擊型（aggressive）擬態係指捕食者扮到好似無害嘅噉，藉此引佢哋啲獵物放鬆戒備。例如蘭花螳螂噉，蘭花螳螂會爬上去植物嘅枝嗰度，尤其會想搵有花嘅植物，然後佢就會用佢後面兩對腳捉實樖植物，再係噉咦左右擺動，令自己望落更加似朵喺風入面擺動嘅花噉；通常好快就會有啲細隻昆蟲，例如係蜜蜂同各種嘅蝴蝶呀噉，會飛近佢度，最後佢會一嘢伸出佢最前嗰兩隻手，將隻獵物捉住，例如蘭花螳螂（*Hymenopus coronatus*）就係噉。

睇埋
--

* 捕食
* 僞裝
* 花螳螂
* 竹節蟲
* 竇寄生

攷
-

1. 1 2  Edmunds, M. (1974). *Defence in Animals*. Longman. pp. 74–78, 100–113.
2. ↑  Halloran, Kathryn; Wason, Elizabeth (2013). "Papilio polytes". *University of Michigan Museum of Zoology*.
3. ↑  O'Hanlon, J. C. (2016). Orchid mantis. *Current Biology*, 26(4), R145-R146.

拎
-

|  |  |
| --- | --- |
|  | 維基同享有多媒體嘅嘢：**Mimicry** |
搵緊同佢差唔多名嘅龜嘅話，請睇〈**真鱷龜**〉。

| How to read a taxoboxHow to read a taxobox**擬鱷龜** |
| --- |
| 喺度搵緊竇位嘅龜乸喺度搵緊竇位嘅龜乸 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬蟲綱 Reptilia |
|
|
|
|
|
| 目 | 龜鱉目 Testudines |
| 亞目 (Subordo): | 曲頸龜亞目 Cryptodira |
|
|
|
|
|
|
|
| 科 | 擬鱷龜科 Chelydridae |
|
|
|
|
|
| 屬 | **擬鱷龜屬 *Chelydra*** |
|
|
|
|
|
|
|
| 種 | **擬鱷龜 *C. serpentina*** |
|

 |
|
| 二元學名 |
| ***Chelydra serpentina***(Linnaeus, 1758) |
|
|
|
| 擬鱷龜有邊啲棲息地擬鱷龜有邊啲棲息地 |
|
|
|
|
|
|
|
|
|
|
| 別名 |
| *Testudo serpentina* Linnaeus, 1758*Chelydra serpentina* - Schweigger, 1812 |

**擬鱷龜**（粵拼：ji5 ngok6 gwai1；學名：*Chelydra serpentina*）係地球上其中一個大型淡水龜，亦係一種最古老嘅爬行動物。佢屬鱷龜科鱷龜屬。呢種動物嘅體型比較大，而且攻擊力都好犀利吓，除咗短脷鱷魚之外，其它硬殼類動物都唔夠佢打。呢種龜一般喺加拿大南邊到厄瓜多爾嗰度比較多。呢種龜有4個亞種。因為去之前俾人類猛咁劏佢嚟食，結果俾聯合國列為易危物種，但後嚟因為攞嚟畀人睇嘅價值都好大吓，加上佢有好勁嘅適應能力，所以成日都俾人當係龜嚟養。

形態
--

擬鱷龜嘅外殼係橄欖色，而且係嗐溼溼；腹甲比較細，好似個十字架噉。頭大嘴利。最重可以去到34——39公斤。

註
-

1. ↑  *Chelydra serpentina*, IUCN
**雲香酒樓**係一間原先喺廣東省廣州市城東開嘅老牌酒樓，又名**雲香樓**，喺清光緒三十年（1904）開業，由吉祥堂鄭雲卓揸莊，8人參股投資，5000兩銀為開業資本。初名**雲香茶樓**，開業嗰時係磚木結構瓦面二層樓，主營茶市同糕餅，以製作龍鳳禮餅、中秋月餅而出名，時有「西有蓮香，東有雲香」之美譽。民國18年（1929）前鑒街（而家東華東路）開馬路，雲香茶樓重新拆建成三層樓房，呈嶺南建築風格。

1956年改成公私合營，同年將鄰近嘅聚英、喜寶茶樓員工拼入雲香茶樓。1958年投資480萬，全面裝修改造茶樓，更新設備，擴建咗四樓同三樓（三樓食街），改名**雲香酒樓**。

雲香樓同西關榮華樓一樣，曾經係粵劇曲藝戲迷聚腳處，每日下晝曲藝團會喺雲香樓准點開鑼，不過聚會喺2007到2008年間中斷。出品有雲香顯貴雞、片皮鵝同冰花蛋散（曾為廣州名菜美點獲獎美食），深受顧客讚許。1994年雲香酒樓進入廣州市飲食服務企業十強之列。1998年，酒樓實行股份合作制經營。未結業前嘅雲香酒樓，原係廣州千禧年後尚存嘅最老四間茶樓之一（另外三間係榮華樓、陶陶居、蓮香樓）。2011年廣州市公佈嘅第三批老字號名單中有雲香酒樓。2015年3月，雲香酒樓相信由於股權分配等問題，對外宣布結業。

參考
--

1. ↑  〈香飘云外 誉满百年〉. 廣州文史. 原著喺2020年3月28號歸檔.
2. ↑  《廣州觀光大全》. 廣州: 廣東人民出版社. 1999. p. 538. ISBN 7-218-03140-4.
3. ↑  〈广州111岁云香酒楼关门谢客 百年餐饮老字号成历史〉. 羊城晚报. 2015-03-10. 原著喺2017-11-07歸檔.
唔好同**雲山**、**髻山**同**雲門山**搞亂。
大門口山腳門
**雲髻山**（粵拼：wan4 gai3 saan1）係中國廣東韶關嘅一座山同旅遊景點，喺新豐梅坑鎮北邊，縣城西北8km嘅位。

佢既係有自然保護區同自然景觀喺埋一齊嘅山嶽型公園，又係新豐江嘅發源地。景區入面有好多座高峯同怪石、一年四季都有靚景。其中春天有山花、夏天有瀑布、秋天有楓葉、冬天有雪景睇；有「風、花、雪、葉」嘅美麗印象。另外，珠江三角洲最高峰——亞婆髻喺呢個景區入面，附近有個溫泉山莊又係非常出名嘅。

成座山喺廣東嚟講，創咗5個唯一：秋天期間成座山有紅葉；可以從山腳爬到山頂；一年有四季景色；從山腳到山頂都有泉水猛咁流嘅山。

交通
--

呢個景區嘅交通好唔方便，冇巴士、地鐵或其它公共交通直達，一定要去各地旅行社報名參加旅行團先至去到。自駕車方面：

1. 行國道：到105國道嘅以下標記路段入去（兩個是但一個）：
K2399+570標記入去244省道嘅K198+100標記位轉左行到督先至到。
K2397+660標記入去244省道，去到人民西路口轉左，再到新豐縣第三中學附近轉右，一直行到督先至到。
2. 行省道：（從北向南）到244省道嘅K198+100標記位轉右行到督。

門票同開放時間
-------

開放時間：
* 每日07:30～18:30
* 其它時段除當地居民外都唔畀上山，喺山上逗留嘅人喺天黑嗮之後要全部清場。

門票
* 成人票每位￥30。
* 歲數≥70嘅老坑（要有相關證件）／現役軍人（要有軍官證）／殘疾人（要有殘疾證）／身高≤1.2m：免費
* 1.2m＜身高≤1.5m：每位￥15。
* 停車方面：
旅遊大巴或中巴：￥20／次
細車：￥10／次
摩托車：￥2／次

另外，從2013年3月1號開始，凡係雲髻山上邊住嘅當地居民都要有身份證或新豐縣本土有效證件先可以免費入場，否則按外來遊客處理。

連出去
---

|  |  |
| --- | --- |
|  | 維基同享有多媒體嘅嘢：**Yunji Mount** |

* 云髻山 广东省情网
* 云髻山自然保护区旅游 乐途旅游网
* 新丰云髻山自然保护区 蚂蜂窝
**香港中文大學工程學院**係香港中文大學八大學院之一，旗下嘅電子工程系係最早成立嘅學系（1970年），而家設有6個學系同9個研究中心，另設有一生物醫學工程研究生分部（Division of Biomedical Engineering）。工程學院總部設喺何善衡工程學大樓五樓，而中大嘅另一座工程大樓係蒙民偉工程學大樓。

旗下學系
----

* 計算機科學與工程學系（CSE, Computer Science and Engineering）
* 電子工程學系（EE, Electronic Engineering）
* 訊息工程學系（IE, Information Engineering）
* 機械與自動化工程學系（MAE, Mechanical and Automation Engineering）
* 系統工程與工程管理學系（SEEM, Systems Engineering and Engineering Management）
* 生物醫學工程學系(Biomedical Engineering)

旗下研究中心
------

提供課程
----

### 本科生課程

蒙民偉工程學大樓
現時，5個學系都提供對應嘅主修課程，而計算機科學同工程學系則分有兩個主修：「計算機科學」同「計算機工程」。除機械同自動化工程學系外，所有學系都同時提供對應嘅副修課程；而系統工程同工程管理學系就提供「工程管理」同「金融工程」兩個副修。有關副修對大部分中大學生開放，而主修工程學科嘅學生，亦可選修大部份工程學院以外嘅副修。

除此之外，工程學院學生都同其他中大學生一樣，至少修讀99學分，同需修讀4個通識教育課程（共12學分）。入學方面嘅程序同中大相同，包括聯招同其他方法。

自2007年起，所有工程學系都提供同時修讀工商管理學士課程嘅選擇。獲派入六個工程學科之一嘅學生，可以喺頭三年修讀工程學科嘅同時，加插工商管理學院嘅學科，讀完第三年就攞到有關工程學學士資格，同喺第四年完成工商管理學士嘅餘下科目。學生攞唔攞到第二個學士，視乎佢嘅學術成績表現。不過，即使學生攞唔到工商管理學士，只要修讀唔少過18學分嘅工商管理學院課程（當中要包括指定課程），學生都攞到工商管理嘅副修資格。

同樣，工商管理學生亦可以作類似安排，喺頭三年加插工程學科。而成績表現符合資格嘅話，就可以喺第三同第四年分別攞到工商管理學士同相關工學士。

喺2010年，工程學院將提供生物醫學工程學士課程。

### 碩士/博士課程

所有學系都提供其對應嘅主修哲學碩士（MPhil）、哲學博士（PhD）或理碩士（MSc）課程。另外，生物醫學工程研究生分部亦提供生物醫學工程碩士。

系統工程同工程管理學系同時提供「電子商務同物理科技理碩士」（M.Sc. Programme in E-commerce and Logistics Technologies）同「物流同供應鏈行政理碩士」（EMSc Program in Logistics and Supply Chain Management）。

出面網頁
----

* 香港中文大學工程學院
* 中大工程學院慶20周年

| * 睇
* 傾
* 改
香港中文大學 |
| --- |
| 學術機構 | 

|  |  |
| --- | --- |
| 學院 | 文學院 · 商學院 · 教育學院 · 工程學院 · 法律學院 · 醫學院 · 理學院 · 社會科學院 |
| 研究院 | 研究院 · 香港亞太研究所 · 手語及聾人研究中心 |
| 成員書院 | 崇基 · 新亞 · 聯合 · 逸夫 · 晨興 · 善衡 · 敬文 · 伍宜孫 · 和聲 |
| 學生會 | 代表會 · 幹事會 · 中大學生報 · 校園電台 |
| 其它 | 大學線月刊 · 新亞研究所 · 神學院 · 香港互聯網交換中心 · 合唱團 · 欖球會 · 深圳分校 · 李卓敏基本醫學大樓小食店 |

 |  |
| 建築景點 | 圖書館 · 文物館 · 宿舍 · 碧秋樓 · 仲門 · 未圓湖 · 合一亭 · 百萬大道 · 羅桂祥綜合生物醫學大樓 · 鄭裕彤樓 |
| 雕像 | 高錕爵士 · 饒宗頤雕像 · 新民主女神像 · 孫中山 · 孔子 · 錢穆 · 楊振寧 · 唐君毅 |
| 社會事件 | 中國民運基金 · 哭中大事件 · 中大學生報情色版事件 · 暴大 · 香港紀念六四標誌被強行移除事件 · 香港警察入侵中大校園事件 |
| 人物 | 

|  |  |
| --- | --- |
| 諾貝爾獎 諾貝爾獎 | 楊振寧 · 詹姆斯·莫理斯 · 羅伯特·蒙代爾 · 高錕 |
| 歷任校長 | 容啟東（副校長代任校長） · 李卓敏 · 馬臨 · 高錕 · 李國章 · 金耀基 · 劉遵義 · 沈祖堯 · 段崇智 |
| 榮譽博士 | 類:香港中文大學榮譽博士 |
| 榮譽院士 | 類:香港中文大學榮譽院士 |
| 舊生 | 類:香港中文大學舊生 |
| 其他 | 錢穆 · 林語堂 · 唐君毅 · 陳之藩 · 姚期智 · 丘成桐 · 何文匯 · 趙振開 · 郎咸平 · 華雲生 · 辛世文 |

 |
**南大洋**（Southern Ocean），又叫**南冰洋**（Antarctic Ocean），係地球南方一個大洋，喺2000年定義為南緯60度以南，直到南極洲岸。南大洋同其他大洋唔同，人哋係大洲間開大洋，而佢係大洋包圍南極洲，同太平洋、大西洋、印度洋分唔開。

南大洋或南冰洋響唔同時期文獻出現過，但因為佢同傳統大洋定義唔同，所以就時有時無，有啲人認為有，有啲認為無。觀乎地理位置，好多時都併入太平洋、大西洋、印度洋。

跟住科學發展，科學家發現南極洲周圍有環南極洋流（Antarctic Circumpolar Current），個洋流圍住南極洲轉，重行得好急，同周圍洋流系統唔同。個洋流可以追到3000萬年前，南極洲同南美洲分開，佢兩邊大洋打通，洋流就形成。

響2000年，鑑於南極洲周圍大洋嘅洋流，同太平洋、大西洋、印度洋唔同，南大洋就重新出世。國際組織重新定義南大洋，最後投票決定南緯60度為界。南緯60度啱啱好唔會同其他大洲重疊，亦都係南極條約嘅界限。

雖則有定，唔同國有佢自己定義，例如英國就以南緯55度為界。澳洲就叫佢同紐西蘭南便大洋做南大洋。

2021年6月8號，國家地理雜誌正式定義南大洋成爲地球嘅第五大洋

攷
-

1. ↑  "There's a New Ocean Now". National Geographic Society. 喺8 June 2021搵到.
2. ↑  Wong, Wilson (June 10, 2021). "National Geographic adds 5th ocean to world map". *ABC News*. NBC Universal. 喺June 11, 2021搵到. National Geographic announced Tuesday that it is officially recognizing the body of water surrounding the Antarctic as the Earth's fifth ocean: the Southern Ocean.

出面網頁
----


|  |  |
| --- | --- |
|  | 維基辭典有呢個詞嘅解釋：**南大洋** |

|  |  |
| --- | --- |
|  | 維基同享有多媒體嘅嘢：
**Southern Ocean**（類） |

* 南大洋喺中央情報局《世界概況》嘅資料 （英文）
* Oceanography Image of the Day, from the Woods Hole Oceanographic Institution
* The Fifth Ocean from Geography.About.com
* NOAA In-situ Ocean Data Viewer Plot and download ocean observations
* NOAA FAQ about the number of oceans

座標:  南緯60°0′0″東經90°0′0″

| * 睇
* 傾
* 改
五大洋 |
| --- |
| 五大洋 | 
* 太平洋
* 印度洋
* 大西洋
* 北冰洋
* 南大洋

 |
**史提夫·法蘭西斯**（粵拼：si2 tai4 fu1 faat3 laan4 sai1 si1）
（英文：**Steve Francis**，英文讀音：[stiːv ˈfrɑːnsɪs]；1977年2月21號—）係美國一籃球員，出身自馬利蘭州嘅貧民窟。

職業生涯
----

### NBA

1999年法蘭西斯喺馬利蘭大學畢業，參加咗1999年NBA選秀，以首輪總第2位畀温哥華灰熊（家下嘅孟非斯灰熊）揀咗，但係法蘭西斯拒絕去球隊報到，因為佢唔願去幫一支弱隊打波，灰熊唯有將佢交換去侯斯頓火箭。

2002年，來自中國嘅姚明加入侯斯頓火箭，佢哋倆個嘅組合被視為係NBA繼奧尼爾同高比拜仁之後最強嘅中鋒同後衛拍檔。法蘭西斯喺姚明嘅新秀賽季好關照佢，唔單止幫姚明適應美國文化，重四圍幫姚明撑腰。因為噉中國球迷都叫法蘭西斯做「弗老大」，成為咗法蘭西斯喺中國最出名嘅外號。

2004年6月29號，法蘭西斯畀侯斯頓火箭交換咗去奧蘭多魔術。

2006年2月22號，法蘭西斯畀奧蘭多魔術交換咗去紐約力搏。法蘭西斯喺力搏改着1號波衫，因為球隊嘅3號波衫已經畀馬貝利着咗。

2007年6月29號，法蘭西斯畀紐約力搏交換咗去砵崙拓荒者，隨之畀拓荒者買斷咗合約，成為自由身，後尾法蘭西斯返咗去侯斯頓火箭。

2008年12月24號，法蘭西斯幫火箭打咗只係10場比賽之後，又畀侯斯頓火箭交換咗去當年選秀會揀中佢嘅孟非斯灰熊，換咗一個2011年NBA嘅選秀權，愛來避開奢侈稅。法蘭西斯喺灰熊連一場比賽都未打過，灰熊就喺2009年1月27號宣佈唔愛佢。

喺法蘭西斯嘅NBA職業生涯入面，佢總共打過576場常規賽、5場季後賽同埋3場明星賽。

### CBA

2010年11月31號，法蘭西斯正式加盟中國中國男子籃球職業聯賽（中文：中国男子篮球职业联赛）（CBA）嘅北京首鋼（中文：北京鸭首钢篮球俱乐部），成為繼馬貝利之後，第二位參加過NBA明星賽嘅CBA外援。但係佢適應唔到球隊嘅要求，最終幫首鋼打咗只係4場比賽就喺比賽中途不辭而別。

攷
-

1. 1 2 3  〈【人物誌】姚明的好大佬！法蘭西斯！ - 香港新浪〉 (繁體中文). 原著喺2016年2月23號歸檔. 喺2016年8月8號搵到.
2. 1 2  〈火箭放生 奉送灰熊 法蘭西斯解凍〉 (繁體中文). 蘋果日報 (台灣). 2008年12月26號.
3. ↑  〈法蘭西斯加盟北京首鋼〉 (繁體中文). 文匯報 (香港).`{{cite news}}`: CS1 maint: url-status (link)
4. ↑  〈法蘭西斯同首鋼金隅籃球隊解約〉 (繁體中文). 881903.com. 2010年12月28號. 原著喺2020年3月16號歸檔. 喺2016年8月8號搵到.

出面網頁
----

|  |  |
| --- | --- |
|  | 維基同享有多媒體嘅嘢：**Steve Francis** |

* 史提夫·法蘭西斯喺nba.com嘅退役球員資料（繁體中文 / 簡體中文 / 英文）
**史提芬·高拔**（粵拼：si2 tai4 fan1 gou1 bat6）
（英文：**Stephen Colbert**，英文讀音：[ˈstiːvən ˈkoʊlbərt]；1964年5月13號—），全名係**史提芬·泰路尼·高拔**si2 tai4 fan1 taai3 lou6 nei6 gou1 bat6（**Stephen Tyrone Colbert**，讀音：[ˈstiːvən taɪˈɹoʊn ˈkoʊlbərt]），係美國嘅電視節目主持、喜劇演員，美國華盛頓特區人。攞過艾美獎，2006年入選時代雜誌最有影響力一百人名單，佢主持電視節目The Colbert Report，其中一個環節 The Word 經常創造新字，其中一個由佢原創嘅字Truthiness就俾美國韋氏辭典（Merriam-Webster）選做年度之字第一位。

史提芬·高拔係美國當紅主持，佢大學畢業之後就入咗 Comedy Central 主持時事諷刺節目 The Daily Show with Jon Stewart 其中一個環節扮一個紀者，由於反應理想，2005年開始佢獨立主持The Colbert Report，節目入面佢用一個美國右翼人士嘅形象，狂串時事同政治。佢嘅節目受歡迎亦令佢成為一個有影響力嘅意見領袖，例如2006年匈牙利要起一座橋，經濟部長搞咗個網路命名活動，結果網民選咗要叫條橋個名做史提芬·高拔橋（Stephen Colbert Bridge），係因為史提芬·高拔喺節目度叫人投佢票。

參考
--

1. ↑  〈時代雜誌2006年最具影響力的一百個人〉. 原著喺2006年5月2號歸檔. 喺2007年12月20號搵到.
2. ↑  Merriam-Webster年度之字

出面網頁
----

|  |  |
| --- | --- |
|  | 維基同享有多媒體嘅嘢：
**Stephen Colbert**（類） |

|  |  |
| --- | --- |
|  | 維基語錄收錄咗同呢篇文相關嘅摘錄：
**en:Stephen Colbert** |

* 史提芬·高拔喺互聯網電影資料庫嘅資料（英文）
* 史提芬·高拔 at AllMovie
* 史提芬·高拔喺Allmusic上嘅文章
* 史提芬·高拔喺爛番茄嘅資料（英文）
* 史提芬·高拔嘅Instagram頁
* 史提芬·高拔嘅Twitter


|  |  |
| --- | --- |
| Stub icon | 呢篇文係美國演員楔位文。歡迎幫維基百科擴寫佢。睇 • 論 • 改 • 歷 |
**蘇啟康**（1973年6月11號－），筆名**晴朗**，係香港媒體製作人，曾經為東亞唱片旗下品牌AMusic拍攝音樂錄影帶，而家喺無綫電視工作。

經歷
--

蘇啟康喺香港出世，於皇仁書院讀中學，畢業後往澳洲雪梨進修平面設計，但兩年後就放棄修讀返咗香港，1993年加入無綫電視助理編導訓練班，出任製作助理，曾製作大量綜藝節目。2003年，佢離開無綫，之後獲曾志偉推薦投身電影圈做監製同導演。

參與作品
----

### 無綫電視

* 2021年：《單對單》
* 2021年：《思家大戰》

### 其他

* 2006年：《金國民》（同李思捷共同執導）
* 2006年：《半醉人間》
* 2012年：《天梯》
* 2015年：《吉星高照2015》

### 音樂錄影帶

* 2010年：JW《氹我》
* 2011年：JW《Falling In Love》

爭議
--

### 拍攝反送中運動短片被指抹黑運動

蘇啟康曾經拍攝短片《明登兄弟》，內容講述香港反送中運動，得到一啲親中派媒體轉載，但就被認為抹黑抗爭者。

一直關注無綫電視爭議嘅Facebook專頁思思 TVB 的二三事批評，呢套片除咗演技同觀賞體驗唔好之外，劇情亦唔合理，時間線混亂，唔少內容亦同事實不符。例如，套片內容入面提到一啲激進派示威者爆粗鬧和理非（和平理性非暴力）嘅示威者，但運動當時就強調和勇不分（即係就算手法唔同，大家都係手足）。另外，短片又話拆祠堂去逼解放軍出動，但兩者根本無關連。甚至，短片指控示威者係收錢抗爭，但又冇提出證據。

參考
--

1. 1 2 3 4  〈香港電影導演大全 1979-2013〉. *www.hkfilmdirectors.com*. 喺2021-10-29搵到.
2. 1 2  〈思思 TVB 的二三事〉. *Facebook* (英文). 喺2021-10-29搵到.`{{cite web}}`: CS1 maint: url-status (link)
3. ↑  〈香港電影導演大全 1979-2013〉. *www.hkfilmdirectors.com*. 喺2021-10-29搵到.
4. ↑  Speakout-港人講地. 〈【微電影】【黑衣暴力運動】明登兄弟〉. *www.speakout.hk* (英文). 喺2021-10-29搵到.
5. ↑  LINE, 娛樂 on. 〈網民鬧爆拍微電影《明登兄弟》抹黑示威者 導演被起底原來無綫出身 | 娛樂 on LINE〉. *LINE TODAY* (繁體中文). 喺2021-10-29搵到.
**仁濟醫院林百欣中學**係香港荃灣一間中學。校內中一至中三級各設四班，中四至中六級各五班。係Band 2學校。

校本管理
----

仁濟醫院林百欣中學係仁濟醫院所興辦嘅第一間中學，喺一九八二年由林百欣同仁濟醫院創立。中一到中三級各四班，中四到中六級各五班。

仁濟醫院林百欣中學積極回應教育改革，實踐校本管理，喺二零零七年三月三十日成立咗法團校董會。仁濟醫院林百欣中學法團校董會係由商界領導、大學系主任、退休警司、辦學團體代表、老師同家長代表組成，一直用『尊仁濟世』嘅校訓精神領導學校發展，積極貫徹德、智、體、群、美五育並行嘅教育目標。

至於行政架構方面，校內設校長一名、副校長三名，之下有多個委員會或委員組，分別為：學校行政、危機處理、級主任會、教務、科主任會、教師專業發展、典禮及形象、校務、人事及財務、資訊科技、網上校管系統、教師評鑑、優化學習習慣、學生成長、訓導、輔導、升學及擇業輔導、德育同公民教育、課外活動、社會服務、校友會聯絡、家教會聯絡。校長透過學校行政委員會訂定發展方向同協調各委員會工作，然後交校務會議討論，最後由法團校董會審議，然後各委員按法團校董會嘅決定訂定計劃，並於學年尾進行評估。

設施
--

仁濟醫院林百欣中學有32個課室、2個電腦室、4個教員室、1個音樂室、6個實驗室，1個小食鋪。因為2012-2013年度係30週年所以全面翻新。喺雨天操場有1部足球機畀學生玩。

抱負
--

貫徹「尊仁濟世」精神，提供優質全人教育，培育學生成為國家棟樑。

使命
--

秉承「尊仁濟世」嘅辦學精神，為學生提供優質嘅全人教育，令學生可以：積極學習、自律守規、盡責明分、明辨是非、尊重別人。

出名舊生
----

* 蔣家旻：演員
* 唐寧：演員
* 陳鈺麟：藝名「耀祥」、「床哥」，香港網絡紅人，YouTube頻道「JFFT」成員。

參考
--

出面網頁
----

* 仁濟醫院林百欣中學
* 香港教育城學校概覽
**安德列斯·艾斯高巴**（西班牙文：**Andrés Escobar**；1967年3月13號—1994年7月2號），全名**安德列斯·艾斯高巴·薩爾達里亞加**（**Andrés Escobar Saldarriaga**），係哥倫比亞已故足球員，生前司職後衛。曾經喺1985年到1994年代表哥倫比亞足球代表隊出賽，波衫冧巴2號。佢長期擔任隊長，代表哥倫比亞隊出戰過1990年同1994年兩屆FIFA世界盃。

喺1994年FIFA世界盃同美國打嘅賽事入面，因為佢入咗個烏龍波，最後輸咗1-2而出局。哥倫比亞隊返到國內之後10日（1994年7月2號），艾斯高巴喺印第安酒吧（El Indio Bar）出邊俾人開鎗打死咗。根據佢女朋友諗返，鎗手一共開咗12鎗，開每一鎗時都大嗌「入波」（西班牙文：¡Gol!）。事件震驚全球體育界。

殺艾斯高巴嘅鎗手緩比圖·門諾斯·卡斯特羅（Humberto Muñoz Castro）喺1995年6月畀人判咗43年監，2001年當局減刑至26年。因為喺服刑期間工作同學嘢嘅表現良好，最後喺2005年放返出唻。

出面網頁
----

* Players - Andres ESCOBAR - FIFA.com （英文）
* "Andrés Escobar | National Football Teams" (英文).

|  |  |
| --- | --- |
| 權威控制 | 
* WorldCat
* VIAF: 108026890
* LCCN: no2010036729

 |



|  |  |
| --- | --- |
|  | 呢篇係足球員楔位文。歡迎幫維基百科擴寫佢。睇 • 論 • 改 • 歷 |
盧吉道一景
盧吉道起首，白屋係山頂纜車嘅辦事處
盧吉道近西高山郊遊地點
**盧吉道**（英文：**Lugard Road**）係香港一道，喺香港扯旗山近頂之地，由域多利峽去西高峽。條道半山而築，橫山而行，約離海平面四百米高，對住域多利海口，遠望九龍。呢條係小道，部份可行車，部份窄到行唔到車。盧吉道嘅原意，不過起來觀光海面景色。並唔係交通之用。

盧吉道方便行山，故此港島徑定盧吉道入第一段。佢亦係薄扶林樹木研習徑之一段。

名
-

盧吉道係一九一三年開始有，而一九一四年決定以上任香港總督盧吉命名。

道
-

盧吉道東起山頂纜車總站，呢個位有好幾條路起點，有柯士甸山道、夏力道、山頂道、舊山頂道同埋芬梨道。門牌一號，有個山頂纜車辦事處，係間白屋。之後繞山北而行，又遇上山馬路仔上柯士甸山道。過Bishop's Lodge，卽門牌廿六號，就折西折北而行。無耐，又有路仔通去門牌廿七號。過此又轉西北，是爲北盡之處。之後向西向南，向西高山同扯旗山坳地而進，坳地見門牌廿八號先。之後有廿九號，卅號Hirst Mansion，卅二號龍蘆，卅四號Vest Crest同樹華小築。過後東南轉，就到西高山郊遊地點，入夏力道而終。呢個路口附近有克頓道。沿夏力道東行，最尾又會見返盧吉道。

史
-

盧吉道並唔係一次起成，因爲第一次世界大戰，曾拖遲起幾年。盧吉道本來無名，至早文獻，係一九一三年招投營造。當時諗住開道可以賣到多少地，但實情呢度實只起到幾間屋，主要係觀爲主嘅。

六月開始起一段。呢段有二千八百二十呎長，由域多利峽起到過咗後尾嘅Bishop's Lodge，喺正柯士甸山兵房下面。到年尾，呢斷只係爭鋪面同整欄杆。

餘下第二段，有四千八百五十呎長，伸到西高峽，駁入夏力道。呢段就極難起，又多石，又斜又危險。一九一四年，定例局都撥咗一萬港圓同來起路。而道以上任香港總督盧吉命名，因而叫盧吉道。

一九一四年，歐洲開始第一次世界大戰，由於香港宗主英國係參戰國，香港亦暫時收起無謂開支，盧吉道就半路停工。一九一五年工務署所報，決定咗唔開工。一九一九年一月，仗就打完，又開放工，由於咁鬼難起，工程到一九二一年三月卅一號先完工。

一九八五年，香港立港島徑，定盧吉道入第一段。

覽勝
--

盧吉道望兩岸燈光
盧吉道出名亦望到港島北岸、域多利海口同九龍。
**羅達雄**（Lawrence Law），香港大律師，因為喺12港人案入面被指係官派律師而引起一啲香港媒體嘅關注。

早年事蹟
----

羅達雄喺 1992 年獲認許為大律師，另外完成咗香港城市大學（法學士）、香港大學法學專業證書，中國人民大學法學碩士 （民商法學專業）同埋中國法與比較法法學碩士嘅學歷。

不過，羅達雄先後喺 2005 年同 2007 年，因為違反大律師《行為守則》被停牌同罰款。

12港人案入面被指係官派律師
--------------

12港人案被告之一李宇軒，去到3月底喺內地刑滿被遣返返港後，案件喺3月31號提堂，佢被羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容羅達雄喺事件上係官派律師，但佢所屬嘅律師樓就否認。

參考
--

1. 1 2  〈代表李宇軒大狀羅達雄 非由家屬委託 兩度因違行為守則遭停牌 曾代表偷拍罪成警長上訴 | 立場報道 | 立場新聞〉. 《立場新聞 Stand News》 (英文). 原著喺2021-03-31歸檔. 喺2021-04-03搵到.
2. ↑  "Lawrence Law". *olyc.hk*. 原著喺2021-03-31歸檔. 喺2021-04-03搵到.
3. ↑  〈李宇軒案件提堂 大狀羅達雄代表 李宇軒胞妹：非家屬安排律師 看報道「先知呢個人」 | 立場報道 | 立場新聞〉. 《立場新聞 Stand News》 (英文). 原著喺2021-04-01歸檔. 喺2021-04-03搵到.
4. ↑  〈【李宇軒案】羅達雄所屬事務所發聲明 否認是「官派律師」 稱無義務向家屬傳媒交代指示 | 立場報道 | 立場新聞〉. 《立場新聞 Stand News》 (英文). 原著喺2021-04-03歸檔. 喺2021-04-03搵到.
《**猶大福音**》（希臘文：**Ε᾽ΥΑΓΓΈΛΙΟΝ ΤΟΥ̃ ᾽ΙΟΎΔΑ**；拉丁文：**ĒVANGELIVM IVDÆ**）係一本以科普特文記載嘅神秘主義派福音書，裡面主要記載耶穌同猶大嘅對話。

《聖經》收錄嘅四本福音，都將猶大描寫成出賣耶穌畀羅馬當局嘅反骨仔。但係《猶大福音》嘅記載同《聖經》大相逕庭：根據《猶大福音》，猶大出賣耶穌嘅原因唔係為咗錢，而係因為耶穌叫佢噉做，以幫助耶穌盡早擺脫肉體嘅束縛，釋放神性。

天主教、東正教同新教普遍都認為呢卷書係偽經或異端作品。大部份學者認為呢卷書嘅真確性存有大量疑問。 尤其是呢卷書裏面同其他聖經書卷所描述嘅猶大完全相反。另外呢卷書內容亦充滿諾斯底主義（神秘主義）嘅色彩，並指猶大係唯一得着耶穌真正福音嘅門徒。

歷史背景
----

最早關於《猶大福音》嘅記載，來自於公元二世紀神學家愛任紐嘅《駁異端》（希臘文：Ἔλεγχος καὶ ἀνατροπὴ τῆς ψευδωνύμου γνώσεως）。爾本書裏面提及到《猶大福音》嘅存在，並且將爾本書同其他神祕主義派福音擺賣一齊批判。

1978年，一位埃及農民喺拿戈瑪第嘅古代山洞裏面，第一次發現徂一批包含《猶大福音》嘅手稿。1979年，爾批手稿落徂喺埃及古董買賣人夏拿手上。之後批手稿曾經被盜，但係後來攈得返。

1983年5月，夏拿邀請徂來自三間美國大學嘅三位學者去瑞士日內瓦，希望能夠將爾批手稿賣畀學術機構。但由於夏拿出價太高，美國學者表示大學出唔到咁多錢，交易最終流產。之後夏拿去到美國，繼續試圖出賣爾批手稿，但幾次談判都因為夏拿出價太高而失敗。夏拿於是將爾批手稿擲徂喺美國紐約州長島一間花旗銀行分行嘅保險箱裏面。早期神學家近兩千年來想做都做唔到嘅事，竟然陰差陽錯恁被夏拿做到徂：紐約長島係沿海城市，氣候潮濕過埃及唔知幾多倍，而銀行保險箱係唔防潮嘅，於是啲手稿就漚著喺個保險箱裏面慢慢腐爛。

2000年4月，瑞士古董買賣人芙列達·查哥斯－努斯伯格（Frieda Tchacos-Nussberger）終於以30萬美金嘅價格買低徂爾批手稿。可惜嘅係，由於長年漚著喺保險箱裏面，好多內容都已經消失澌。查哥斯－努斯伯格嘗試將批手稿轉賣畀耶魯大學，但耶魯大學無買到，淨係話徂俾查哥斯－努斯伯格知：爾批手稿裏面包含徂失傳多年嘅《猶大福音》。查哥斯－努斯伯格之後邀請徂一批專家學者對爾批手稿進行修復、翻譯同碳-14定年，並且成功講服國家地理頻道資助佢。

2006年，國家地理頻道首次公佈徂查哥斯－努斯伯格工作組修復同翻譯嘅《猶大福音》。

內容摘要
----

* 創造世界嘅上帝其實唔係至高無上嘅神，真正至高無上嘅神係人類無辦法理解嘅存在；
* 耶穌唔係創世神個仔，而係真正至高無上嗰個神嘅顯靈；
* 耶穌對人世感到厭倦，要求猶大出賣佢，亦都係因為想擺脫肉體嘅束縛，釋放神性；
* 同其他福音書唔同嘅係，《猶大福音》淨係記載到耶穌被羅馬士兵捉走，而完全無關於耶穌受難同復活嘅記載。

參考
--

1. ↑  The Lost Gospel of Judas

|  |  |
| --- | --- |
| Stub icon | 呢篇**猶大福音**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
搵緊香港區議會選區嘅話，請睇〈**銅鑼灣 (選區)**〉。
銅鑼灣怡和街
銅鑼灣沿岸全景，後面係大坑
**銅鑼灣**（粵拼：tung4 lo4 waan1/waan4；英文：**Causeway Bay**）係香港島北岸一個填平咗嘅大海灣，而佢周圍嘅地方就叫做銅鑼灣。以前銅鑼灣係水上聚居港，屯兵地，鄉村地方，今日就係個繁華鬧市。係維多利亞港側邊嘅市區一部份。原海灣𢽚（音篤）就係大坑同掃桿埔。

歷史
--

要睇返舊時海灣規模，睇下銅鑼灣道就知。成個布袋噉。

1819年（清朝嘉慶二十四年）版《新安縣志》未有銅鑼灣嘅記載，所以之前嘅歷史唔係咁清楚。

初時講銅鑼灣主要係講今日天后一帶，即係灣嘅東面，因為嗰邊有天后廟，係靠海為生嘅水上人、潮州人、福建人集中嘅地方。因為未填海前銅鑼灣西面地方好似一隻角咁，被稱為東角。香港早期嘅繁榮市區係五環三角，但東角唔係市區東邊嘅盡頭，最東邊嘅盡頭係北角，而響西環嘅West Point，即係西角，北角（North point）都係因為好似隻角咁而命名。渣甸洋行首先響呢度大興土木，起港口倉庫。香港政府亦沿住海岸綫，起咗條筲箕灣道去筲箕灣，其中部份就係今日銅鑼灣道同英皇道嘅前身。

後尾響今日高士威道，呢度起咗條海堤，所以英國人叫個灣做Causeway Bay，意思係堤灣。高士威道嘅高士威，正正係英文海堤Causeway嘅音譯。因為呢條路係由海堤變成。而中文名就冇變，一直叫銅鑼灣。東角呢個名只係流行響英語社羣，唐人一直就用返個銅鑼灣來叫呢塊市區地。

至於填海，政府首先將海堤以內填平，變成各式公園運動場。後尾變成今日皇仁書院，香港中央圖書館等等。之後連堤外個灣都填平，變成維多利亞公園。銅鑼灣家下重有銅鑼灣避風塘，但係舶嘅已經唔係漁船，而係遊艇。

開頭東角係指而家成個銅鑼灣，但後尾好多人用銅鑼灣來講銅鑼灣東邊形象似銅鑼嘅地方，銅鑼灣西面就叫東角。到咗地鐵起好港島綫，銅鑼灣因為夠大，總共有兩個地鐵站，一個銅鑼灣站喺東角嗰邊，同灣仔為鄰。而銅鑼灣東面，南邊最盡起咗另一個地鐵站響銅鑼灣天后廟嗰邊，叫天后站，北面最盡嘅銅鑼灣社區中心附近又起咗個炮台山站，不過呢個地鐵站屬北角。因為香港人習慣響地鐵站匯合，所以天后站叫叫下，呢一帶就畀人叫天后喇。但每個人心中嘅天后都唔同，有時會包埋部份天后廟道上面嘅北角地區，有時會包括成個銅鑼灣東住宅區、維多利亞公園同埋香港中央圖書館。

經濟
--

銅鑼灣係香港最旺嘅地方之一，亦係2012、2013兩年全世界舖租最貴嘅地方。

參考
--

1. ↑  〈銅鑼灣舖租蟬聯全球最貴〉. 《大公網》. 大公報社. 2013-11-15. 原著喺2017-03-22歸檔. 喺2014-01-23搵到.

|  |  |
| --- | --- |
|  | 維基同享有多媒體嘅嘢：**Causeway Bay** |
座標: 23°8′14.45″N 113°15′16.3″E﻿ / ﻿23.1373472°N 113.254528°E﻿ / 23.1373472; 113.254528

**盤福路**（粵拼：pun4 fuk1 lou6）係中國廣東省廣州市入面嘅一條馬路，附近冇幾遠就係象崗山。西南邊喺海珠北路同百靈路附近嘅市一醫院嗰邊開始，一直向東北去到解放北路嗰邊。

概要
--

全長766米，闊32米，雙向4車道。

史
-

關於條路嘅來歷，依家有兩種講法：

* 美籍唐人出錢開路

舊時成條盤福路都係廣州西北城牆。到咗1918年，廣州市政府開始拆城牆嚟整馬路，喺嗰陣時拆城牆嚟整馬路，就係整到去依家嘅人民北路嗰邊，但佢哋因為唔夠錢，就冇再搞落去。後嚟美籍華人伍籍磐同埋夫人江福貞嚟投資，開咗一條馬路，結果就攞咗呢兩個人嘅名嘅其中一個字嚟做路名，所以咪就嗌咗「盤福路」囉。

* 盤福里

就話清初呢度有條巷仔嗌「盤福里」，路名承襲巷名。禪宗六祖惠能曾經嚟廣州弘法，種咗樖菩提樹，重起咗戒壇添。結果呢帶畀人話係佛門福地，所以呢度得名「盤福里」。喺1918年廣州市政府就開始拆城牆嚟整馬路嗰陣，由於呢條馬路喺盤福里嘅北邊，所以嗌做「**盤福北路**」。但係到咗20世紀50年代初，呢條馬路嘅「北」字被人斬咗，就變咗「**盤福路**」呢隻名喇。

### 馬路嘅縮短

之前嘅盤福路係同虎長路、長庚路（呢兩條路即係依家嘅人民北路）接埋一齊嘅，不過依家已經被廣州市第一人民醫院截斷咗。

特色
--

喺中華人民共和國成立之前，呢条馬路係條棺材街嚟嘅。嗰陣時係廣州嘅鄉下地方，而「方便醫院」（依家嘅廣州市第一人民醫院）、部隊醫院同埋「月光公司」（廣州市最早嘅殯儀館）都係喺呢度。所以長生檔同賣衣紙香燭嘅舖頭生意都幾好，不過依家盤福路做咗條食街，有幾多嘅小食舖、酒吧。

經過嘅道路
-----

呢度啲路嘅順序係從西南去到東北嚟排嘅，其中**加粗**咗嘅字係主幹道：

* 海珠北路、百靈路
* **東風西路**
* 盤福大街
* **解放北路**